
Alice. If it be love to feel 

A new emotion through the bosom steal, 
Till, as tlie spring gives way to summer's gr?ice. 
We to a deai-er self oiirself give place. 
Then I hae lo'ed ! 

NOTE. 



The foUowmg contribution to our Scottish literature was not 
written with a view to publication. Being, the result of 
the spare evenings of many winters, the author's object was 
abundantly accomplished by his own pleasure in writing it, 
and the equal pleasure of the " follis at home," who received 
each scene as it issued from the portfolio with an ovation of 
applause. But the effort was not altogether confined to the 
fireside audience. Friends became acquainted with its exis- 
tence, and among these some, whose own success in literature 
gave them a right to advise, advised its publication. This 
was at length agreed to, but not without realising the proba- 
bility that, except by the few who can now either understand 
or appreciate 

" Dame song when garbed in hodden grey," 

the " Pastoral" would run the risk, apart from merit or 
demerit, of being " all but lost sight of" among the crowd 
of polished compeers who, there was no doubt, would share 
its advent. 

Still, if to this few " Gowodean" — and to them it is 
dedicated — should be welcome as bringing back yet again 
the sweet guffoi hayfield, hawthorn and heather, and the old 
melody 

" Of Mither Scotia's tender lays, 
Her hamewaid tongue and simple ways," 

the author's recompense wUl be complete, and nothing but 
the pleasantest of memories associated with its publication. 

It is perhaps unnecessary to add that though the 
" Pastoral," according to precedent and convenience, has been 
divided into acts and scenes, this has not been done with 
the intention of its ever being adapted to scenic representa- 
tion, a destiny, indeed, for which it is in no way suitable. 

A 

Upon a day whose welcome morn 

UDlooked for rest to toil had borne, 

I sat where miles of sea and land 

Stretched round and round on every hand; 

And as I mused with saddened bent, 

And thought's strange motley came and went. 

My soul by langour, sweet, caressed. 

Lay gently back on memory's breast, 

And dreaming, fancy's power at length 

Controlling judgment's calmer strength. 

Spread, like a mist of spangled sheen, 

Her lightsome mantle o'er the scene. 

And e'en as juggler's mystic skill 

Seems to unmake or make at will. 

Or as at master's call irate 

" High art" is sponged from school-boy's slate. 

And in its stead, with startled haste, 

The " Eule of Three" is deftly placed, 

So was the strath that round me lay, 

Where factories smoked in long array 

And steam's swift heralds ploughed their way, 

And river on whose bosom wide 

Passed fifty ships from tide to tide. 

Swept bare of all, ship, factory, train. 

Which had but now clad stream and plain. 

And as they fade their place to fill 

The century past, with gladsome will. 

Calls back in aU their winsome truth. 

The rural offspring of its youth. 

And lo! agaiu behind the thorn 

The shepherd's pipe awakes the morn, 

And o'er the moor with gentle care 

The ewes are led by Peggie fair. 

While Netbstane Mill, none better named. 

Alike for grist and gossip famed. 

Again goes round, click, clapper, click. 

As hopper fills and empties quick. 

And hark! from corrie, rock, and hiU 

Winged echo leaps as pibrochs shrill 

Lead marshalled hosts of kilted men 

From silent wood and bosky glen. 

And, but as Spriag with sim and showers 

Hastes Summer forth half hid in flowers. 

So scene on scene in rival grace 

Finds eacb so swift its normal place. 

That tongue and hand alike would fail 

To paint the form or tell tbe tale 

Of forays rude and stern array. 

Of market town on market day, 

Of lovers' not too shady dell, 
Of fairy's dance ty haunted well, 
Of ferry boat, a birling broad, 
That came and went with changing load. 
In whose rude sail and oar was shown 
Great commerce as it then was known; 
Of " wapen-schaw," and rustic game 
"Which twined with art the patriot's flame — 
But stay, dear land; soft, perfect, fair. 
The picture of thy past is there; 
There in the breeze that round me steals. 
Whose balmy breath again reveals, 
• In murmurs soft from lake and plain, 
Thine own old Doric's tuneful strain; 
There, and I gaze till wishes rise 
Ambitious, fond, much more than wise, 
That I, alas ! with harp ne'er strung. 
Might sing as men inspired have sung, 
Of thy past years, land of my sires ; 
Not as they sing whose practised lyres 
Are lit at fancy's glowing fires. 
But as they sing whose song portrays 
The scenes 'midst which they pass their days ; 
Scenes warm with nature, robed with truth. 
Limned in the freshness of their youth. 
And showing in their pictured grace, 
What mirror shows to beauteous face. 
Themselves in all but change of place; 
Themselves brought back a living throng 
Prom slumbering years transferred to song. 

Such was my wish. Alack a day! 
" Keep it a wish" I hear thee say; 
" The Doric garb uncouth has grown, 
" The Doric tongue a tongue unknown, 
" And 'mid the songs whose sparkling lore 
" Now charms the land from shore to shore, 
" Thy Doric lay — ^how else wilt fare, 
" But old oblivion's shelf to share?" 
Too late, too late thy counsel kind. 
Already — as the startled hind 
Who sped for life at morning dun, 
Now panting lies, her covert won — 
I've rashly strung old Scotia's lyre 
With what seemed like a minstrel's fire. 
And, ere wise note from friendly tongue 
Could stay my hand, the song's been sung. 



CHAEACTEES EEPEESENTED. 



- Farmers and small Proprietors. 



gowodean, 

Jack Brend, a Ferryman. 

Sergeant Gunn, Servant to Colonel Gowodean. 

Gilbert Gripanthreep, Laird and Lawyer. 

Tam Fell, a Scion of Gipsy blood. 

Glengyle, a Chieftain. 

Maud, Wife of Gowodean. 

Dame Halket, of Halket Dale. 

Alice, Daughter of Loebairn. 

Bess, Daughter of Gowodean. 

Maggie, of that Ilk. 

Kirst Gripanthreep, Sister to Gripanthreep. 

GOWODEAN: 



A PASTORAL IN THEEE ACTS. 



ACT I. 
Scene I. 
House of pominie Loebaien, the Parish Schoolmaster. 
Alice alone spinning. 
[Knocking without.} 
Alice. [As she rises to open the door] Who climbs Darucape so 
early ? It's but few 
Who care so soon to brush out o'er the dew ; 
Not surely my tormentor. [Opens the door and Bessie enters. 

Bessie ! pet, 
Wlio looked for you so early at the yett ? 
Bess. I'm for the Moss the day. 
Alice. The Moss, afoot ? 

Bess. Na, na, for that I'm here ; yon playfu' brute, 
Our dapple Mat, at her auld tricks, yestreen 
Flew nicheriu' aff wi' Tibby Grilston's wean, 
Doc Davie, just an imp for whuppin' horse. 
And tint him in the gait, and, what is worse, 
Twa shoon besides — 

Alicb. But Davie ? 

Bess. Ne'er the waur ; 

Doc Davie's no to kill wi' coup or scaur. 
I'm thinkin' if he tumbled fra' the moon 
He'd but the langer stot ere settlin' down. 
This morn, for a' he got, the dorty tyke ; 
Cam' whumlin' headlang o'er our garden dyke, 
And nae way blate to speir, tho' I looked gruff, 
" Gif daddie's apples were nae ripe eneuch." 

Alice. dinna' speak him ill, the bauld-daur wean. 
He's just what we would like him if our ain. 
And as I doubtna' ye've cam' yont for Pate ? 

Bess. T'weel aye — 

Alice. I'll get him saddled for the gait. [Uxit. 

Bess. [Sola] Sweetest o' maidens, Patrick's dearest pride ! 
Where jouk the joes that you a maid abide ? 
In mind so peacefu', and in looks so rare. 
That might, divided, make sae mony fair, 
Yet left unwed ; it maun be true in part. 
That some auld fancy locks her gentle heart. 

Alice. [Untering] Pate's corned, and rubbed, and girthed wi' 
saddle new. 
And ready for our ain dear Pet-o'-doo. 
But as I've cautioned him, sae maun I you. 
That, favourites baith, ilk maun o' ilk tak' tent. 
And no be castin' out gaun owre the bent. 
For Pate, tho' mensfu' yad, can scarce be thought 
To prize his bonny rider as he ought. 
But there's a way to lead while least you pu'. 
As dames whiles rule at hame, if a' be true ; 



SCENE I.] GOWODEAN. 

Whilk makes our Pate sae eident, quiet, and fain, 

That while your gait he takes, lie think'st his ain. 

But, now I've time to speir, is't news, fair frien', 

That young Kamshaly crossed your way yestreen ? 

ISTa, never blush, or rather blush the mair. 

For wha would wyte what makes you look so fair ? 

Nae gallant wends the Braes, in mense or grace. 

That wi' Kamshaly bauds a higher place. 

An' happy lass am I sic news to hear, 

For baith your sakes, for baith to me are dear. 

Bess. Owre fast, dear Alice ; tho' the lad's been owre. 
At orra times, to chat awa' an hour, 
It's gane nae further ; 'deed our mother says 
That young Kamshaly, baith in wealth and place. 
Is far aboon us ; na, she frets and fears. 
As if sic courtship could but end in tears. 

Alice. Poor mother, deeply tried ; it's sma' surprise 
That maist things bode but sorrow in her eyes, 
That ae woe ever new — 

Bess. As new this hour 

As when yon gloomy morn first saw it pour 
Its misery on her head. 

Alice. [Weeping} It moves me sair ; 
But yet she mauna think Kamshaly's heir 
Owre guid for you, the sunshine o' the MUs, 
Whose winsome ways ilk heart wi' pleasure tills ; 
Whose beauty's to our Braes like summer flower 
WTien first it glints new gemmed frae summer shower.. 
Owre guid for you ! then whither shall he go ? 
But, weel I wat, Kamshaly thinks na so. 

Bess. Na, cousin dear ! e'en praise sae sweet frae thee 
Can ne'er make me forget wha bears the gree. 
Or wha to every thinkin' but her ain, 
Amang our mountain maidens stands alane. 
Were I a man, dear coz, I'd woo but thee, 
And, if refused, I think, do nought but dee. 

Alice. The menfolk think na sae ; and were you ane, 
Nae doubt, like them, you'd leave me here alane. 

Bess. Na, Alice lass, that cleuk's owre scant to hide 
What's lang been kent roun' a' the country side : 
Of Hinshaw o' the Howes that sought you lang, 
Or young Blaquhern that wooed wi' sigh and sang. 
Or bauld Tam Ord, who, when his courtin' failed. 
In dule and sadness frae the country sailed, 
Or Gripanthreep, who but the other day 
Gat for his proffered wealth, a saucy " nay." 

Alice. Weel, Bessie, weel, you'll make me feared to praise. 
If simple truth begets frae you sic fraise ; 
But, weel I ken, you wouldna hae me gie 
My maiden heart to Gripanthreep the slee. 

Bess. 'Tweel, Alice, no ; I'd rather see you wait 
Ance mair what Guid may send, as sae to mate. 
But, lass, is't true that a' this scorn o' thine 
Bests on a true love knot tied lang since syne, 
As mony say ? But you're sae calm and wise ; 
Had it been me, whom nae sic prudence ties, 
You would hae had it frora me lang ere noo ; 
I ne'er had ought t'would keep frae those I lo'e. 

Alice. Weel ken I that ; wi' neither guile nor art. 
Ilk kindly inmate o' your sunny heart 

Leaps to your tongue, aucl mautles on your clieek, 
Or frae your eyes in glitterin' pearlin's speak, 
And lang ere now you'd kent o' a' that's here, 

[Putting her hand on her heart.'] 
But^ 

Bess. Na, forgie, I was na blate to speir. 
For weel we ken maist lasses hide sic ware 
In some fey nook whilk they wi' few can share. 

Alice. It's that, whoe'er might seek that nook to sift ; 
But mair when I to you the screen maun lift. 
You, in whose every feature is recalled 
His image who my schoolday heart enthralled — 

Bess. Alice ! 

Alice. Yes, here now fifteen years agoiic. 

He spoke to me with voice so like your own. 
That yours now sounds, like echo's answering tone. 
And looked so like you that I now can trace 
His likeness there, as glass gives face for face. 

Bess. I canna' hear for thiiikin', Alice dear ! 

Alice. Na, guess the rest, sweet coz, it's surely clear. 

Bess. Guess ! fifteen years agone ; it seems sae wild. 
Guess ! fifteen years ! you then were but a child ; 
And he sae like to me ! ae guess, but ane, 
And it sae thrills wi' wonder, pleasure, pain. 
That words can scarcely own't. can it be ! 
But hoo ! my long lost brother? 

Alice. Even he. 

And noo you ha'e the tale. 

Bess. 'Deed, Alice dear, 

The wonder seems na less that tale to hear. 

You lo'e my brother ! who from us was torn, 
As I aye thought, short after you were born. 

Alice. Baith bom and bred, dear lass. 

Bess. Is't that you tell ? 

You whom I aye thought youthfu' as mysel'. 

Alice. Fair face awhile time's passin' years may shade, 
And hide wi' bloom the ruts his wheels hae made ; 
But whatsoe'er the gloss o' winsome cheek 
My thirtieth autumn passes as I speak. 

Bess. I maun believe't ; and yet, when Will was lost, 
"What could you be but fifteen at the most ? 

Alice. Fifteen. 

Bess. And lo'e ! 

Alice. If it be love to feel 

A new emotion through the bosom steal. 
Till, as the spring gives way to summer's grace. 
We to a dearer self ourself give place. 
Then I hae lo'ed, since at our father's school 
We side by side were posed wi' case and rule, 
And found sae mony things Uk day transpire 
That made the ane the other's hel]j require. 

Bess. If I could love you more than I hae done 
This tale o' our ain kin that love had won. 
But voimd so young a heart who could opine 
That love could ere sic lastin' fetters twine ? 

Alice. Nae fairlie, lass, had you your brother known. 

Bess. Sae have I heard at hame ; how deft and grown 
Beyond his years he was ; and now I hear 
That he had wit to wale a mate so dear 
Confirms it a'. had he lived, how blest 

Would you and I hae been, and a' the rest. 

Alice. Lived, Bessie ! lived ! oh speak o' nought but life, 
Nor bring 'gainst strugglin' hope new doubts and strife. 
I live, hope's beadsnaan, on her bounty fed ; 
I live until you prove my Willie dead. 

Bess. Brave heart ! brave heart ! we canna prove him sae ; 
Then let sweet hope still cheer the passing day ; 
Tho' lang her withered boughs nae spring hae kent, 
Wha kens how soon they may wi' fruit be bent. 

Alice. Thanks, sister Bessy ! let me call you so, 
You've airt ane's heart to cheer in mirkest woe ; 
But noo, tiU. neist we meet, this crack maun rest. 
For though the theme wi' me's been lang a guest. 
It seems, when spoken o', sae curt and strange. 
That I'm weel pleased awhile the thought to change. 
Besides, you ken wha's late at tryst or fair 
Can neither mak' their price nor pick their ware; 
And in good time here's Pate, our stay to chide. 
As pleased, puir brute, to run as you're to ride. 

Bess. Indeed, dear coz, you're right ; there's muckle need, 
Mair ways than ane, e'en noo, that I should speed. 
For things at hame, as weel you ken, are nae 
Sae bien and fu' as they were ance a day. 
Wi' heavy hearts to clog the eident han', 
Wi' craps gaun gyte on every kind o' Ian', 
Wi' cattle deein', and, what's mair to dreed, 
Wi' borr9wed siUer hangin' o'er our head. 
And ane to watch like tod ahint the wa' 
Agog to spring when night begins to fa'. 

Alice. That's Gripanthreep ! 

Bess. E'eu lie. 

Alice. - Ah, lass, there's Ane 

That e'en Laird Grippie's venom can restrain. 

Bess. That's true, and fills wi' hope our daily prayer, 
Tho' still a load remains that's hard to bear ; 
But I maun run, tho', tiU we meet again, 
O'er cracks like thae, ilk day will seem like ten ; 
And weel I ken it needs na' me to say 
Where best, meantime, our burden we may lay. 
* Fareweel, dear Alice. 

Alice. < Fareweel, Bessie sweet, 

I'll lans na less than voti till neist we meet. 

O 1/ 



Scene II. 

The Interior of the House o/^Gilbeet Gkipantheeep, Laird and Laimjer. 

GrRiPANTHttBBP and his sister Kikstuc are seen pa/rtahing of the mid-day meal. 

KlEST. A bonny cock-o'-crowdie place 'twill mak' 
Wi' kale before and gTosets at the back. 
When, for a word-o'-mouth, you might obtain 
A neuk to brag the shire. 

GliiP. 'Od Kirst, if ane 

Had wun' like yours I do believe he might. 
For few that could escape would stan' to fight. 

KiEST. That's you ! wi' clootie pack, as maist can tell. 
And fit to lime a girn to catch himsel'. 
Yet tremblin' like a lout to stretch your han' 
And bring the fish you've heukit to the Ian'. 

GlUP. Who's kemped wi' you, as I've done, years a score, 
Has little left I trow to tremble for. 
But in this case o' Gowodean's, how oft 
Have I not told you that the Hiphaugh croft 
Is Ian' that's no to get without the rest ? 

KiRST. Weel, just as aft as I in turn hae prest 
On you my slee and would-be wealthy brither, 
We dinna want the ane without the ither. 

GiiiP. Tak' a' and turn the auld folk to the moors ! 

KiEST. What's that to us if Gowodean be ours ? 

Gkip. Weel, Kirst, at least, or I hae tint my skiU, 
It canna' be anither's 'gainst my will. 

KiKST. And, wi' your will, can be your ain of course. 

Grip. Can be my aiu, na doubt, wi' legal force. ^ 
Were't no thae auld folk ! 

KiKST. Auld ! Can you forget, 

When we were coup an' creel in poortith's net, 
Wha then screwed up their sanctunonious mou's 
And waved us 'yont their door wi' frozen boo's. 
As if we'd drifted up frae Arran hoar 
Like fulsome waifs to taint their saintly shore ? 

Grip. Na, Kirst ! 

Kirst. Na, Gibbie ! will you really dare 

To scrape auld sarks to- cadis sic a sair ? 

Grip. But Kirstuc ! 

Kirst. Whisht, man ! would you noo draw back 

When you hae but to stretch your haun an' tak' ? 
See what a maihn' then would ca' you laird ; 
MUes every airt as smooth's the clippet swaird. 

Grip. 'Od, Kirstuc, lass, you're stieve. 

KiEST. And what for no ? 

We canna' aye keep anger sweeled in snow. 

Grip. And would you turn them out 1 

KiEST. As they did you ! 

Grip. The neighhours ? 

KiKST. Ilf eighbours ! what can neighbours do ? 

Gkip. Mair, Kirstuc, than we'd like to see them try, 
Tho', na doubt, right is right whae'er may cry ; 
We arena ever mair like fules to sit 
Outside a yett that we hae keys to fit. 

KiRST. That's sense at last, get out the Gowodean 
Ere something waur comes up than yet we've seen ; 
Look how they try, wi' cunning, fleech and snare. 
To cooter o'er Kamshaly's silly heir, 
That wi' his wealth, saffc cout ! their totterin' wa' 
May hang a wee while langer ere it fa'. 
My word, gin' he had wit a wife to wale. 
He'd ridden till his mare had tint her taU, 
Ere he to Gowodean had ta'en the gait. 
Or sought their starch'd up taupy for a mate. 

Grip. [Aside] Kirst ! Kirst ! you're in a bleeze o' jealous flame. 
And weel I see you'd like a lass to name 
That you think fitter for him nearer hame. 
[Alovd] Hae conscience, Kirst. 

Kirst. Wha has maist need to hae't ? 

As if you were na' first the hook to bait. 

Grip. [Aside] Deil than your tongue were hookit neb and root ; 
She's gaun demented. [Alotid] If we push the suit 
They'll a' be driven houseless to the bent. 

Kirst. Where lang before them better folk's been sent ; 

And if Kamslialy still maun hae his joe — 

We'll see ; ha ! ha ! but I would maist say no ! — 

He'll get her herding 'mang the breckans dry, 

Wi' horny loof, persuadin' sheep and kye. 

Sae let them gang, it's justice has the say 

As well as sense, and what mair would ye hae ? [Uxit. 

Gkip. A's sense and justice to a woman's mind 
That mak's the bools row just as she's inclined ; 
But when will Kirstuc sense or justice see 
In young Kamshaly courtin' Bessie G. ; 
For that's the cause o' a' this tirivee. 
No that she's wrang at a' about the Ian', 
For feint the better e'er was ploughed or sawn. 
But here comes Fell, and spite o' foe or frien' 
We've made the first advance on Gowodean. 
Weel, Thamus, have you gi'en the " charge" ? 

Fell. [JEnterincf] I have. 

Grip. What mak's you look sae glum ? 

Fell. The wark was grave. 

Gkip. The laird's been wroth. 

Fell. I only wish he had ; 

A breeze o' wrath would e'en hae made me glad. 
But when, wi' looks as calm as closin' day. 
To rest my hiU-worn feet, he bade me stay; 
And when besides, wi' hospitable care. 
The auld man gar'd me wait their meal to share. 
And led me ben where round the ingle-stane 
Sat wife and wean, like peace and thrift made ane, 
Spinnin' wi' eident han' the fleecy woo 
That was to keep them warm the winter through ; 

And when a blessin' on tlie meat he sought, 
And prayed for me who had sic tidin's brought, 
I thought — 

Grip. Keep thought for things o' sense and lair, 
And ne'er on taivert clash its treasures ware. 
But, Tam, you'll lippen but to rotten waft 
T' expect ilk laird you poind to prove sae saft. 
I've kent a Cowal chief hang o'er his yett 
The chiel that gaed to 'reest his guids for debt. 

Fell. I ne'er heard sic a prayer ; he seemed to speak 
Wi' aue beside him 'twas so hushed and meek ; 
And then the auld dame's face, itsel' a prayer. 
Where sadness wed to peace looked out so fair. 
And where — 

Grip. Na, mak' the rest your ain, I ne'er 

Had time or thought on sic saft cracks to ware. 
Eneuch. And as for Gotvodean, Tam Fell, 
We hae but ae step mair, and that's to sell. 
Meantime, my man, you'd better in to Kirst ; 
Weel furnish' d aye for hunger and for thii'st, 
She'll cure this scud o' sentimental win' 
Wi' something o' a mair substantial kin' ; 
And when we meet belyve a' planned I'll hae 
How on this half done job the cope we'll lay. 

Fell. [Aside] That's weel; but yet to me, tho' great's the change, 
Since as a gipsy wean my daily range, 
Wi' empty kite and dirdums aft and dour, 
Was trampin' roun' the earth frae moor to moor, 
Till noo, weel fed wi' brose and sarked wi' ham. 
And like a king wi' bed aboon the barn, 

I feel their legal raids fra day to day 

Compellin' sinners puir to pine or pay, 

Sae pu' against the birse wi' grusome strain 

That ane looks wistfu' at the moors again. [Hxit. 

Grip. Now, there's a chiel, though caught by merest luck. 
While wadin' to the lugs in gipsy muck. 
Yet finds in pen and book such kindred yoke 
That lair wi' him — I trow there's few sic folk — 
Waits not on slow paced growth frae seed or root. 
But spreads at ance its branches bent wi' fruit. 
He reads, writes, counts, as if he'd found a spell 
To 'riest a' lair 'tween Lun'on and himsel ; 
But I can see he wavers ; tinkler bred. 
It's no in a' his beuk ae path to tread, 
But switherin' whiles 'tween Providence and skill, 
Or feein' now wi' good, and now wi' ill, 
Ane kens na whilk win' neist his sails will fill. 
But let him fling ; there's odds and ends twa three. 
That need baith ban's expert and judgment slee, 
And these to shape Tam Fell his help maun gi'e ; 
But here he comes. Weel, Tam, has Kirstuc's cheer 
'Tween you and life ance mair made matters clear ? 

Fell. [JEntering] That life to ills maun e'en stieve batter'd be 
Whilk three-peck-yill and braxy winna' free. 

GKiP.^JWeel ! weel ! and now for wark. Auld Gowodean 
Maun a' be sold ere Wansday first at e'en. 

Fell. Sae soon ! 

E'en sae, for if it's true they tell 
That Gowodean's auld frien', John Wyse himsel', 
Has fee'd the case, we ilka chance maun seize, 

Or I may get the shaup and John the pease. 
When heard you o' Glenyle ? 

Fell. Three weeks the day. 

Grip. Is Hance his henchman yet ? 

Fell. I'm thinkin' sae. 

Grip. Then you'll ha'e heard o' visit to be paid, 
For Heilan' ends, to Halket o' the Glade. 

Fell. I've heard and have na', for wha stress can gi'e 
To what ane hears but whistled fra' a tree ? 

Grip. Nae better carrier, and if frown or smile 
Can cox the Heilan' Fates to send Glenyle 
To herry Halket on the Tyesday night. 
For my sake do't. 

Fell. Unless the moon's o'er bright 

The Wansday's iixed ! 

Grip. But Wansday winna do ; 

Sae cross his gait some gipsy cantrips strew, 
And 'gainst the chiefs red tap my wig I'll wad 
He'll rather face the hangman 's cross Loch Fad. 

Fell. Maist like ! for superstitions new and hoar 
Mak' cringin' cuifs o' twenty in the score; 
But, laird, I tell you plain, na han' I'll bear 
In aught 'gainst Halket's dame or Halket's gear. 

Grip. Wha asks you ? but if fixed, the choice is fine 
'Tween losing on the Tyesday thretty kine 
Or on the Wansday three and three-times nine. 

Fell. That far I yield— 

Grip. And but that far you're sought, 

And weel you ken I seek nae wark for nought ; 
And Tarn, in confidence, this hunt for pelf 

I'll lay, this job ance snug, upon the shelf. 
And seek a smoother course through life to steer 
Wi' ane I have in view that course to cheer. 

Fell. Weel, weel, I'll o'er to Hance, na doubt but he 
Can tickle Heilan' lug wi' eldrich flea ; 
But how the change o' day for Heilan' raid 
Can help at Gowodean is — 

Geip. Eight weel laid. 

As you'U aUow the morn ; but now guid e'en. 

For baith hae wark ere new day-light is seen. [Uxit Fell. 

The change o' day for Heilan' raid. Tarn! Fell, 
WO drive John Wyse hot haste to Halket Dell ; 
And if he's there it's plain he'll no be here. 
And so the sale will end ere he appear. 
His ban's thus tied there's no in a' the shire 
Another that can keep me frae my hire. [Ustit. 



Scene III. 

Tlie Banks of the Biver Clutha. Time — Bvening. 

Colonel Gowodean enters as a stranger. 

Col. Dear river ! still thou flow'st as strong and fleet 
As when in thee I laved my infant feet. 
And thought how sweet upon thy breast 'twould be 
To sail far off and meet the western sea. 
And thou, Benlomond ! with thy lofty crest. 
And shoulders broad in autumn's foliage drest. 
Thou lookst as young as when it was my pride 

To climb, and boast the feat, tliy steepest side. 

And thou too, ancient rock ! with battled crown 

Daring the foe on which thy ramparts frown ; 

And lo, the kine-clad strath and pastured braes 

Wliere passed the Eden of my boyhood's days. 

And where, as now, I've seen the sun-beams lie 

So ricHy bathed in evening's golden dye. 

They might have been, so judged my youthful eye, 

Gathered in handfuls from the grass and flowers. 

Or shaken from the trees in radiant showers. 

And see, where far the liills with giant grace 

Enclose the landscape in their wide embrace. 

Some boldly forward red with evening's ray, 

Some leaning back asleep in distant gTay. 

! such the scenes which Scotia's bards inspire. 

And fan in patriot's soul the sacred fire. 

But where are they with whom I wont to roam, 

'Tranced in the holy spell of boyhood's home ? 

Where are they ? my soul ! thy tumults stay ; 

They yet may live, and she, as well as they. 

But hark ! the sleugh-hound's growl, and see half shut 

Behind the coppice peeps the boatman's hut. 

Where peace, though bracken thatched and blanket bare. 

Yet finds contentment in three paces square. 

And hold ! as memory re-illumes the rays 

Long hidden 'neath tlie shade of distant days ; 

I know this hut, 'twas thine old Jack O'Brend, 

Thou king of ferrymen, my boyhood's fiiend, 

Wliose birling, like a scion of the tide. 

Conveyed its living freight from side to side, 

What had I known of nets, or oars, or guns, 
Or higher themes — of Scotland's patriot sons — 
Had'st thou not taught me witli a constant love, 
Too fond to tire, too patient to reprove. 
Long, long ere now, no doubt, thy labour's o'er, 
Thou'rt anchored safe on Lethe's peaceful shore. 
But I forget — if I'm to cross the tide, 
The boatman must be hailed from yonder side. 
Boat ! boat ahoy ! — ^my voice was wont to reach, 
Tho' 'tis a good half mile, fair Leven's beach. 
Ahoy ! ahoy ! — he answers ; hark ! 

Boatman. [From the other side of the river] Ahoy ! 

Col. That homely cry makes me once more a boy. 
And if old Brend could still, my ears I'll pledge. 
Be lingering here on life's remotest edge. 
That voice is his, which now so clear and grave, 
Chased by its echoes, wings across the wa,ve. 
And as I speak, lo ! round the jutting knowe 
The birhng shows her broad and homely prow ; 
And if dead men ere guide such skiffs ashore, 
'Tis he indeed, none else so pulls an oar. 
She nears ! and now, as one can better trace 
The outline of the rower's stalwart grace. 
Doubt flies ; 'tis he ! Heaven bless thy frame of oak. 
Dame Nature ne'er made two from such a block. 
But see, he lands ; oh with what joyous haste 
I in his arms could all the past retaste. 
But that meanwhile, to ward from threatened woe, 
I must be neither known nor seem to know. 

Brend. You wish to cross. 

Col. Indeed I do, old friend ' 

Brend. Old ! old ! 

Col. Forgive ; I meant not to offend. 

Bkend. The ship's not old which still can meet the gale 
And reach her port full found in spar and sail. 
So quick to boat ; for if old Abbot's neb 
But show its jagged form above the ebb, 
I red you, be your need whate'er it may, 
You'U reach no ferry -port till break of day. 

Col. Ha ! say you so ? that woiild right ill agree 
With one who must ere night Dunbritton see. 

Bkend. To boat, then, friend ; it waits not me to say 
That tides, like women-folk, must have their way. 
Now keep abaft — can'st steer ? 

Col. I'd rather ply 

The oars. 

Beend. And lose your passage. 

Col. Yet I'd try. 

Brend. Then thou'rt the skipper, I from blame am freed. 

Col. Well that's but fair, good friend ; agreed, agreed. 
And now how shape the course as runs the tide ? 

Beend. North, north by west — so, so, not quite so wide. 
Thou'st pulled before and well ; few hands, I trow. 
Could, tide or weather press'd, so hold her prow. 
A sailor I could vow ? 

Col. If to that name 

He who has crossed the seas has any claim, 
Then I'm a sailor; but beyond that chance 
I to the name smaU title ciJtn advance ; 
For while old ocean's charms oft stin-ed my mind j 

Dame Fortune still to land my fate confined. 
Though near my boyhood's home just such a stream 
As this, now gilt with twilight's purple gleam, 
Flowed slowly to the sea; and such a boat. 
As this in which thou'st been so long afloat, 
"Was there, like thine, at every traveller's call. 
To pull from beach to beach for tribute small; 
And just like thee, as skilful, frank, and bold, 
The boatman was, good friend, but not so old ; 
And there it was, of rudder, sail, aiid oar 
By him instructed, I obtained my lore, 
Tin to such skill, beneath his eye, I'd grown. 
He sometimes fondly praised it 'bove his own. 

Beend. I can believe't, now that thine art I see, 
But more because, though passing strange it be. 
Such boy as thou wert then, long years ago, 
I saw to ocean's lair beside me grow. 
Till from this shore to Cowal's rocky strand, 
His equal was not found by sea or land. 
Ah ! had he lived like thee ! 

Col. Thy child? thy son? 

Brend. No, not my child ; His will above be done, 
"Who fixed through youth and age that I should still 
At batch'lor's lonely hearth abide His will. 

Col. He died ! 

Brend. He died ! though that is scarce believed 

By some who live but while they're so deceived. 
His mother now — ■ 

Col. [Aside] Ah then, she lives, kind Heaven ! 
And with the deathless hope to mothers given. 

Waits my — husli ! hush ! this impiilse will betray. 
I must forbear — 

Brend. The wind chops eastward — stay ! 

AVe'll reef the mainsail ; such a fretful breeze 
So suddenly in strength one seldom sees. 
Let go the jib 1 See how the angiy spray 
Already veils in white the closing day. 
I like it not — be steady — 

Col. Have no fears. 

Danger and I've been friends for twenty years. 

Beend. Half ship the oars, but watch ! 

Col. Aye ! aye ! all right. 

Beend. [Hurriedlyl Oars ! oars ! back water, pull with all your 
might ! 
Yet ! yet ! astern ! we're on Clink Kate ; I feel 
The old tub kissing at her with its keel. 
Pidl, puU ; for, friend — so, so, — it's doubtful sport. 
With tide and twilight failing, Kate to court. 

CoL. Kate being flinty — 

Beend. As a rock — 

Col. But say, 

Is there no other danger in the way ? 
Is it or not, for thou canst teU, a dream 
That Mussel Bank still skirts our weather beam ? 
A shoal, which many, as I came along. 
Have cautioned me to dread ? 

Brend. Nor cautioned wrons : 

I've watched it since we sailed as one who twice 
Swam from it leaving aU but life, and thrice 
Saw gallant ships its storm-vexed bosom strew 

With masts, and ribs, and freight, and shrieking crew. 
Oars ! oars ! we're on it now ! ease jib and stay. 
Pull for a passage, starboard oar ; give way ! 
Starboard again ; few moments will decide 
Whether we anchor on or 'neath the tide. 
Stand by the halyard ! Heaven be praised — avast — 
We're in the channel and the danger's past. 

Col. Heav'n be praised indeed, not now nor here 
Would death be welcome; say, how lies tlie pier ? 

Beend. To leeward of the bluff we'll wear to south. 
Then on the short tack make the harbour's mouth. 
Warily, man the mainsail, now, let go ; 
Haul down the jib, ship oars, out boat'ok ; so. 
The winds and waves once more have stood our friends. 
Though 'tisn't always so a voyage ends. 

Col. Most true ; and one no doubt may well surmise 
You've steered through wider sea than round us lies. 

Brend Aye, aye ! for years, the best my life possessed, 
I fought our battles on old ocean's breast 
With Blake the brave, with Eodney wise and strong, 
Eeady alike with cutlass and with song, 
And chiefs less known who, fired by kindred aim, 
Met but to conquer foes, and spread our fame ; 
Till this old hull, from top to keel found short. 
Could scarce with towing make its cradle port. 
Where to the toil I left long years before 
I had, thus scuttled, even to take once more. 

Col. Nay, boatman, fear not; oft the ship that \\'ears 
In mists confusing veiled, and filled with fears, 
Finds, as she tacks in dread, the darkness fly, 

And sees a smiling ocean round her lie, 
And, 'stead of ice-berg's crash or breaker's roar. 
Naught but a favouring wind and friendly shore. 
So you, long worn alike on sea and stream. 
May be more near Fair-Haven than you dream. 
Fear not, I say. 

Brend. All fear from me was driven 

Ere ten years to my sinews strength had given ; 
For it was then I first to venture woke. 
And from the homestead moorings rashly broke. 
Fear ! oaten cake as hunger's dainty fare. 
And country-plaiding, clouted thrice, good wear, 
Is wealth to me. Who thus contented sails 
Need little care what storm his birling hails. 
Nay, nay, no grumbler I — 

Col. Long may the zest 

Of such contentment fill thy thankful breast ; 
Yet hope for sunnier days ; [giviyig him gold] meanwhile I pay. 

Brend. I have no change for gold, kind master. 

Col. Nay ; 

You've earned it well in keeping me to date. 
And made the voyage cheap at thrice the freight. 
And now, adieu ! I see, as well I may. 
We'll meet again, and at no distant day. [Sxii GOL. 

Brend. He's boarded me, and carried off my heart, 
And made my stranded hull from 'ts sea-weed start, 
TiU, like old shallop caulked and rigged anew, 
I feel afloat with voyage fresh in view. 
Who can he be who kindles such a glow 
In my lone heart, that all its pulses flow 

With warmth sent back from fifteen years ago, 
Wlien, Willie Gowodean, I .spent with thee 
Such hours as made nie young at fifty-three ? 
Wlro can he be ? Hope fondles with a guess, 
Which, were it true, a hundred hearts would bless. 
No, no ; flee, fancy vain ! in death's vast hold 
With hatches nailed above him, stieve and cold, 
Lies Willie Gowodean ; and, till the day 
When death must hoist on deck those stowed away, 
We see him not again ; a-lack-a-day ! 
Yet has that stranger, motion, look, and word. 
With memories rigged to life, my spirit stirred. 
Heigho ! day past ; toil's destined tribute met. 
Freedom from which eild now might long to get. 
I'll boat no more till morn's restoring hand 
Brings these old bones new pith for day's demand. 
Gold from this stranger, hope from Mightier Friend, 
May, even to bracken-couch, refreshment send. 

Scene IV. 

The Exterior of the Mailing of Govjodean. 

Various groups of friends and neighbours gattiered around. 

FlKST CouNTEYWOMAN. And maun our winsome Braes, o' peace the 
hame, 
Bear o' a deed like tliis the evil fame ? 
And maun the auldest family in the shire, 
Wha for sax generations, son and sire, 
Ha'e held the bonnie lan's o' Gowodean, 
Be harried out like gipsy horde at e'en ? 

Second Do. "Weel said, Jean Begg, it will disgrace the Ian' 
To breed the knave who dare such roguery plan. 

Thied Do. But whar's John Wyse, the family's ancient frieu', 
When sic a deed as tliis escapes his een ? 
His skill, his power has oft ere now, wi's lair, 
Kode justice at a gallop through sic snare. 

FouETH Do. Justice ! if you hae faith in Grij)ie's brag, 
He ne'er cuist leg on ony ither nag, 
And vows ilk quirk in law, ilk roup and raid. 
Are but reluctant steps in justice' aid. 

Second Do. Weel, weel, ne'er fash, though Wyse himsel' should fail 
To bring him to his hams by legal flail. 
He'll meet, in better man or bigger loun. 
His match and niair ere muckle time gaes roun' ; 
But dear-sakes, you in knowledge fardest ben. 
Let's hear what mair 'bout this sad case ye keii, 

First Do. Mair sad than maist could guess, and doubly sae 
That this is no the first time Gow'dean brae 
Has been deep buried in a pack o' wae. 

Fifth Do. Owre true, owre true ; you mean that auld 
distress 
When Will, their son, through some unheard o' press, 
Gaed aff and ne'er on earth was heard o' mair. 

Third Do. I mind ; a mystery that was ne'er laid bare, 
And spread mair grief and wonder far and wide 
Than e'er was heard o' in a country-side. 

Second Do. Some said that he was stou'n — 

First Do. Stou'n ; Tibbie Stein ; 

Xa, Idmmer, stou'n ! they wanted wark, I ween. 
Who ettled e'er to steal young Gowodean. 
Though but a bairn in years, guid men were they 
Who wi' him held their ain at wark or play ; 
Braw in his beuk, and hamesome in his ways, 
He was "the pride and promise o' our Braes. 
Na, na, he wasna' stou'n. 

Third Do. But how was't then ? 

First Do. Sae muckle kenned I, a' I didna' ken. 
And aye 'twas said that yont their ain door cheek 
Nane could o' a' the story rightly speak. 

Second Do. As I've been told, the lad had been i'rae hanie, 
And, days delayed, came back in dule and shame. 

First Do. That's like the tale ; some business needin' care. 
Cattle to sell belike, and gowd to ware. 
His father, trustin' in his wit and lair, 
Gied Will to do; sae aff to Glasgow toun 
He rode — 

Second Do. That's it ; and full five days gaed roun' 
Ere he came back — 

First Do. Na, since you ken sae weel, 

Gae tell't yoursel' ; it's something to reveal. 

Second Do. Hoots, kimmer, but you're syboe short the day, 
As if we kent na' that you've mair to say 
0' kintra cracks than ony ither ten. 

First Do. Aweel, aweel, that may be sae, but when 
You whisk ane's words frae 'tween their very teeth — 

Fifth Do. Let that be nae mair cause o' ire or grief; 
We'se hand our tongues. 

First Do. Weel, he returned at last. 

That's Willie Gowodean ; but if a blast 
0' mountain wrath had laid wi' sudden reel 
In dust before his een, baith barn an' beil, 
Auld Gowodean had felt far less dismay 
Than when he saw Will stagger up the brae ; 
Wi' een. that shone in drink's unholy light. 
And tongue that sprosed wi' drink's unholy might. 
His boy before him stood ; his pride, his a', 
The worship o' his heart, and thus to fa'. 

Fieth Do. Dear me, what niest? 

First Do. What niest ? wae last ! wae loud ! 

That night his father, countin' up the gowd 
The boy brought hame, e'en found sae little there 
That ire and giief, theirsel's sae iU to bear. 
Were noo mixed up wi' debt's appallin' care. 

Second Do. Na, help us, Kate, but that was trial fell, 
Owre sad to suffer, maist owre sad to tell. 

First Do. The mother noo, at Gowodean's distress 

Felt than his ain a wrath but little less, 
And would hersel', wi' passions a' unchained, 
Ha'e used correction's rod had he refrained; 
But he did not refrain ; for scarce had day 
Wi' her first beams lit up Dunboignarch gray 
"When yon roof-tree, which had sae often dirled 
As WiUie's gladsome voice around it thirled, 
Eung wi' his cry as from unconscious sleep. 
Na, help us, friends, but guid folk's wrath is deep ; 
His father dragged hini, and wi' cruel lash 
Mangled his puir young frame wi' mony a gash. 

Third Do. Puir mother, sire, and son! 

Second Do. Was't then he fled >. 

First Do. E'en then ; wi' wild protest, and halflins clad, 
He frae their cruel hands in anguish flew, 
And ne'er was heard o' mair. 

Second Do. Alack, how true 

That human vengeance wrecks the gospel law. 
And on the hands that wield it miseries draw. 

First Do. His mother first relented. Eushin' out 
She sought to stay him in his hapless rout ; 
But lang ere she got o'er to Grumble's Shaw, 
He at a bound had cleared the sea-field wa'. 
She stood that morn just here by Balgry brow. 
And every morn' sin' syne, if a' be true. 
And saw her boy rush down wi' bitter speed. 
Nor coat nor hat his head or back to deed. 
And ! what pangs her mither's bosom rent. 
When, ere he vanished, she beheld him bent 

In prayer, as if upon his parents' head 

He heavenly blessin's craved before he fled. 

See where her knees since that black mornin's shock 

Ha'e smoothed, where daily bent, the very rock, 

As on this spot, where last her bairn was seen. 

She seeks in prayer dark sorrow's only frien'. 

FOTJETH Do. Grieved mother ! 

Second Do. And grieved father ! 

First Do. And that's true ; 

For though he better keeps his grief frae view. 
They who weel ken him, lovin', just and kind. 
Can guess how deep a gash is left beliind. 
But oh, they had a heavier stroke to bear. 
When, time being ta'en to search his claes wi' care, 
The missin' gowd, ilk plack and pun', they see. 
And wi't besides, coft wi' his han'sol fee, 
Twa keepsake gifts, for ilka parent ane, 
Wi' whilk for safety unco pains he'd ta'en. 

Third Do. Mysie Weir, 'twas mair than hiiman power 
That kept them, mind and mert, in sic an hour. 

First Do. Fra' that weird day the sun on Gowodean 
Fell wi' an ever cauld and fitful sheen. 
As if the heart were out o't. A' gaed gleet. 
And e'en the quean-bairn's hame-come, Bessie sweet, 
Sae like to WiUie that baith young and old 
Vowed it was him sent back in lassie mould. 
Scarce for a giiflfin stemmed the murky cloud 
That gathered round the mailin' like a shroud. 
The craps cam' short, the stock and graith gTew spare. 

The cattle, as if witched, dee'cl pair by pair ; 
And then, when a' was coupit up and down, 
Cam' debt's deep waters ; and, the ball to croim, 
A traitor's kiss frae Gripanthreep the loun. 

Second Do. Whist, kimmers, see, the family leave the ha' ; 
Sweet Heaven befrien' them, it's a dowie ca'. 

{Enter from, the house Gowodean, Maud, Dominie, Kamsiialy, 
LouNEiG and Bess.] 

Dominie. My dear auld frien's, this is a gruesome strait; 
But yet bear up, 'tis Heaven that wails the gait. 
And we've lang proved in mony a bruise and blight 
That roads directed sae inaun end in light. 
And maun the mailin' gang ? 

Gowodean. That's sure eneuch ; 

'Twas for the farm the villain lent the pleuch. 
When was't that Gripanthreep was kent to lose 
The flutterin' prey that panted in his noose ? 
Na, na, frae birkies forcin' gear by might. 
Or sleeir knaves that crouch for't in the night, 
We soon might leam to baud baith head and house, 
And keep our ain against them firm and crouse ; 
But 'gainst thae hempies on the Ian' let loose 
Who can frae law sic lawless meshes weave. 
And, parchment taught, learn legally to thieve. 
We've no defence. Eights o' twa hunder years. 
Made siccar by a line o' deft forbeirs. 
Prove in their ban's but rotten waft or waur, 
Swingin' the yetts wide open they should bar. 
A ban o' bitterness ! — 

Dominie, Old friend, refrain. 

It's ne'er been better proved than by your ain 
That ills whilk from our hearts all comforts chase 
Oft bring, right handled, peace in all its grace. 
1^0 ban, no ban ; if weapon you must wield. 
Let it be patience ; all to it must yield. 

Maud. ! had kind Heaven but sent my Willie back, 
It had ta'eu this twice o'er sic steer to mak' ; 
But when, wi' him awa, awa for aye, 
Sic sair distresses meet us ilka way, 
I feel at length I've reached that haugh and mair 
Where to live always would be unco sair. 

Gow. Na, Maud, my lass, to murmur so is sin ; 
You mair than me fling comfort to the win'. 

Maud. Whist, hinny, bide a blink, I may come roun' ; 
But at the minute a' seems tumblin' down. 
It's no the gear now gane, the hame our boast. 
Whose threshold for the last time we ha'e crossed ; 
We might ha'e been o' these and mair bereft. 
And yet found joy had our ain wean been left ; 
But left thus bairnless in a spate o' care 
Is mair, gudeman, than we are like to bear. 

DoM. Fie, Maud, you bairnless ! wi' a bairn so dear 
That but to see her brings Uk bosom cheer. 
Wi' folk in eild or poortith, wise an' wae; 
Wi' daffin' haflins, gayest o' the gay; 
At tryst the first, as first at market toun; 
At kirk sae douce that a' grow douce aroun'. 
You bairnless, Maud ! 

Maud. Indeed I meant na sae ; 

I ken she's guid ; but sic new drifts o' wae 

Just ding nie doited. Willie was sae sweet, 

A very bairn in love though mensfu' wi't ; 

No growin' frae me, as maist laddies do. 

When, big and Strang, they blush at mither's mou' ; 

But at my chair still artless in his crack 

As when a stotin' wean he speeled its back. 

Gow. Your words remind us that we twa ha'e trod 
Than this a darker tho' a different road. 
And mind us too, as that road mirker grew, 
Wliat streaks o' heavenly light cam' blinkin' through ; 
And, when loud grief drowned a' baith out and in. 
Whose voice o' love cam' whisperin' down the din, 
And who, tho' now like owsen out we're cast. 
Will mind us in the howlin's o' the blast. 

DoM. But, Gowodean, and you, respected dame. 
Our Alice e'en would hold me sair to blame 
If I forgot the message to unfold 
With which at matin I came o'er the wold, 
E'en this, that, for a week back gane an' mair. 
With hands, heart-eident, labouring late and air. 
She's made all new, in, out, and butt and ben. 
That we may some sma' peace and comfort len' 
To you whom she expects this day to see, 
Guests, 'boon a' others welcome, at Muirlea. 

Gow. Auld frien,' it needed not this act to prove 
The true devotion o' your faithfu' love ; 
An' here we ha'e Kamshaly bien an' warm, 
An' Lounrig, too, frae out his scantier farm, 
To press Kke offers, and wi' manly tears 
Bebuke the sinnin' o' our faithless fears, 

! were it not for yoii, dear wife and bairn, 
Ane maist might tryst sic Avae sic love to learn. 
Blest frien'ship, hoveriu' thus in robes sae bright. 
You spread aroun' our hills a holy light, 
Till ev'n sic Ols but brukit good might seem 
As thus their blackness whitens 'neath thy beam. 

Maud. [Confused] "Whisht, Gowodean, it's Willie's voice I hear ; 
It comes ilk minute nearer and mair near. 
We didna' mean't, dear Will, we — [Falls sttddenly in a faint ^ 

Bess. ! she's gane ! 

DoM. [As he helps Gowodean to lift Maud] Na, na, it's but a 
faint ; run, Mysie Bain, 
Bring water quick. [One of the women goes and returns qyeedily u-ith 
water.] 

See ! see ! I told you so ; 

[Sprinkles mater on her face.] 
Life's strugghn' back again, but faint and low, 
As burns in June creep past wi' ripple slow. 

Maud. [Beeovering] My bairn ! my Willie ! no away again ! 

Gow. Dear wife ! dear wife ! — 

Maud. There on our ain dooi'-stane 

He sat this minute as in days lang gane; 
My hand, from resting on his head so fair, 
Yet feels the softness o' the silken hair, 
An' his warm breath seems fannin' yet my cheek 
As whisperin' " Mother" he cam' near to speak ; 
But now where is he ? ! was't but a dwaimi ! 

Gow. E'en sae, dear Maud, e'en sae ; but ! be calm. 

Maud. My bairn ! my bairn ! 

Bess. Am I nae bairn ? 

Maud. [Emhracing her"] Al)- J'css ! 

The best who e'er cam' mother's heart to bless. 

Bess. ! mother, rouse; our father looks sae wae 
As if liis heart were broken — 

Maud. Say na sae ; 

I'll sacrifice na mair to this sad day. 
Come, Gowodean, we're no o' a' bereft. 
Na, what is a', when you and Bess are left? 
Come, let us gae ; a' here, ance our delight, 
Noo seems to say " in us you've lost a' right," 
And looks sae cauld that I feel pressed to flee 
Frae what, sae short sin' syne, filled iUia e'e. 
The very chair on whilk I've sat since e'er 
Our marriage made me wife and mistress here, 
On whilk I nursed dear Will, dear Will and Bess, 
Seemed, sorrow sae misled me wi' its stress. 
To tak' this morn' a gruesome shape, and say, 
" I'm nae mair yours, guidwife, rise up and gae." 
Sae come at once. And, frien's, fareweel to you ; 
May happy days and years still shed their dew 
On a' you ha'e, and wi' a rich increase 
Bring to your happy hames a heavenly peace. 

Gow. An' fare you weel, roof-tree o' Gowodean ! 
Where, as my fathers were, I should ha'e been; 
Where births and deaths for saxty years thrice run 
Ha'e made baith hame and hame-stead haly grun'. 
Fareweel, fareweel ; His blessed will be done. 

Mes Margaret of Halket {enteriTig] Say that, say that, and gie 

the foe na place. 

Thou remnant o' a bauld and saintly race, 

D 

Gow. What! Mrs Margery o' the Halket Brae ! ' 
Wha could hae thought o' you this heavy day, 
Or hope again to see at Gowodean 
Its auldest, truest, wisest, dearest frien' ? 

Mrs Mae. Not I, I'm sure ; but down by Halket Hill 
There cam' frae Gowodean the sough o' ill. 
And my auld feet — I thought their walkin' done — 
Ance mair the gowans press wi' buckled shoon. 

Bess. 0, Mrs Margery, it your dead will be. 

Mes Mae. I think nae sae, sweet Bess ; but we shall see ; 
Tho' 'twould sma' fairley be, ayont fourscore, 
If death cam' tirlin' at the hallan door. 

Gow. To love like this what can we say, dear frien' 1 

Mes Mae. Love's price is love, and that you aye hae gi'en ; 
Yet part o' this day's errand is to test 
Your auld affection wi' a sma' request. 
E'en that you turn your face to Halket gate, 
Your hame thrice welcome tiO. these griefs abate. 

Maud. Mistress — 

Mes Mae. Whist, you maunna say me nay ; 

My right's owre gude for ony thing to stay. 
Besides the claim I hae upon you three. 
That when but bairns I nursed you on my knee. 
Aye, Gowodean, though lyart now and gray, 
I've tent you as a laddie at your play. 
Your blythe young face that comin' worth foretold. 
And e'en that trysted love fra' young and old, 
And made my ain heart oft sae saft and fain. 
That whiles I grudged that you were no' my ain. 

Maud. Mistress Margery ! — 

Mes Mae. Hinney, whist awee; 

Bairns o' my ain Heav'n saw na fit to gie, 
And though nae good can e'er mak' full amen's 
For that strange grief the wife that's childless kens, 
Yet did your children's and your ain kind love 
To Halket House a heavenly blessin' prove. 
And weaned a heart, that often mourned alane. 
To patient peace fra' sair and weary pain. 

Maud. Gowodean, we maxmna say her nay. 

Gow. It's hard to haud when love resolves to hae. 

Mes Mae. Why should you haud ? There's room, you brawly ken. 
In Halket toun, spence, aumry, butt and ben. 
Meal in the girnels, cheeses three a raw, 
Merts newly killed, and owsen in the sta', 
And puddin's black and white ; na wha's to eat, 
I'm weary thinkin' on't, sic bings o' meat? 

Bess. My father yields, dear mistress, and for me 
It's just an answered prayer to gang wi' thee. 

Gow. I yield indeed, dear Bess — 

Maud. And sae do I ; 

His will aboon I can na mair deny. 

Mes Mae. Thanks, thanks, and come at ance ; nae peace I'll get 
TiU safe roun' Halket hearth I see you set. 

Gow. To you, dear frien's, who've come wi' loving speed 
To press sic generous offers on our need, 
E'en let me say, wi' my saul's thanks beside, 
Tak' na offence as we maun noo decide 
At whilk warm hearth we for the time abide. 
That Halket Brae our choice should claim. Na, ye 
Weel ken the claims 'tween Halket's dame and me j 

Sib by our sires, and twice in marriage twined, 
The Gowodeans and Howes lia'e lang been joined, 
And best it fits that twa should tak' and gie 
Whom ties like these fra' pridefu' grudges free. 

Mes Mae. That's unco right. Not ane o' these dear frien's 
Will grudge that I should claim the Gowodeans : 
So let us trudge; [io Kamskaly] and you, my winsome joe, 
Na! at an auld wife's phraisin' blush na so ; 
I maist could guess she's no ayont the sea 
Who could lend brighter glow to cheek and e'e. 
E'en join the march, and spare your sturdy arm 
To keep auld Halket's steps gaun hame fra' harm ; 
For I can feel, noo that the need is past. 
That strength which cam' so qtuck seems gaun as fast. 



END OF ACT I. 




Col. Kind Heaven ! my Alice, whom I would have known 
Among ten thousand, O how lovely grown ! 
Fair morrow, mistress. 



Page 54. 

ACT II. 

Scene I. 

Tlie Interior of the House of Dominie Loebaikn. 

Alice Lobbairn sola. 

Alice. So, Gowodean is not our beil to share, 
But gangs wi' Halket's dame to rowther fare ; 
And our wee house, new happet, brushed and clean. 
Maun ware its fairlies on familier een. 
But dear, our father's late; to Halket Brae 
He sped, scarce breaking fast, at early day. 
Anxious at heart to learn how frien's so dear 
Their &st night passed, alas ! on borrowed cheer. 
I would that he were hame, too frail and old 
To be sae lang alane in upland cold. 
The season breaks wi' an untimely ire 
That speaks o' ice ere thrift can light her iire ; 
The shepherd, startled, eyes the threatenin' lift. 
And wears the flock where loun-hiH keps the drift ; 
The farmer, as from ilka stook he shakes 
September snaw, wi' strange misgivin' quakes, 
And dreeds a winter that's sae early set 
To dirl wi' icy han' at autumn's yett, 

Presagin' hunger, dearth, and a' the ills 
That to the brim scant poortith's hicker fills. 

Maggie. [As she enters'] Eh, lass, 'mang sweets guid-luck's no 
■warst to taste; 
See here I find you just when wanted maist. 

Alice. Maggy, queen! is't you? [Aside] A maiden blythe, 
A' heart and kindness, wit like ony scythe, 
Leapin' impulsive o'er ilk usual guard. 
That keeps us calmer folk in check and ward ; 
Haudin' wi' a' the lads sic merry war 
That few hill wooers care her wit to daur, 
And keepin' her ain joe, douce Gilbert Weir, 
In toastin' heat ilkTriday in the year. 
[Alovd] But what win's yont the wood when Maggie's here ? 

Mag. Speir that, and Gowodean sic wae to dree? 
Wha, that has heart to feel or ought to gie. 
Would hug wi' selfish greed their ain content 
When folk sae guid's cast houseless to the bent ? 

Alice. That's sure enough, but what would Maggie do ? 

Mag. Just what she can, as you've done life a' through. 
The Faulds, as weel you ken, is mine at last. 
Besides the nonage o'ercome, a' laid past, 
Whilk now I'm free, and law na mair can tease, 
I surely may dispose o' as I please. 

Alice. But you'd ne'er think o' giftin' gowd or gear 
Until your guardian uncle's leave you speir ? 

Mag. That will I e'en, and therefore cam' I yont. 
Ere right han' to the left put question on't. 
I ha'e the gowd, o' sense a rowth ha'e you, 
Sae weel supplied wha kens anither two ? 

Alice. Ah, Maggie lass, if aiie a' hearts could weed, 
And saw them o'er again wi' sample seed, 
Twa maidens then like us might tak' the wold, 
And for the injured strive like knights of old ; 
But— 

Mag. Just enow you'd rather that the men 
Were left as usual a' sic wark to ten' ; 
I've na sic reverence for our lords as you, 
(Besides they ha'ena' caught us yet, my doo,) 
And think a lassie's han' it sets as weel 
To help a frien' as if she were a chiel. 

Alice. And wha would wyte you walein' sic a road, 
In which so few o' ony sex ha'e trod ? 
But— 

Mag. "Weel — 

Alice. ' Wi' uncle and wi' cousins two, 
Beside, we hear, a nearer frien' in view. 
Young Drummel Lyn — 

Mag. Young Lyn, the mean and vain ! 

Weel that's a tap til't maist as gleet's his ain. 
Would you ha'e Drummel Lyn ? 

Alice. Weel, if the day 

E'er come that he should spier, I canna say ; 
But tochered maidens are 'the favoured few 
That joes, like Drummel, condescend to woo. 

Mag. You're only jeerin'. 

Alice. Weel, auld Lyn himsel' 

But seems to gang through carse and toun to tell 
Tliat you and Drum' are iUi for ither made. 
As sure as if the bridal vows were said. 

Mag. Heaven keep us a' fra' that auld miser's greed 
Who to sae mony can sic sorrow breed. 
I wed wi' him ! may nane o' us ere see 
The strait that would bring roun' sic misery. 

Alice. But Meg, it's no the auld ane you're to get. 

Mag. "Weel for a choice I kenna whilk I'd pet. 

Alice. He's big and buirdly, rich in gathered gear, 
And no like sic puir lairds as Gilbert Weir. 

Mag. Wha? Gilbert Weir ! would you compare the twa ? 

Alice. Weel, may be no, where ane's sae rich- and braw. 
And th' ither, you will no deny, sae sma'. 

Mag. Ca' Gilbert Weir sae sma' ! And this frae you. 
Who, aye tiU noo, I thought o' sense sae fu'. 
I wonder who was countit sma' that day 
When Blackdale Glen ran fu' fra' bank to brae . 
0' wrathfu' waters, hurlin' wi' their shock 
The very housen fra' the rifted rock. 
And when baith man and beast amid the wave 
Were swept, and nane wi' hardihood to save ? 
AVho then thrice swam, and thrice wi' darin' hand 
Brought ane, about to perish, back to land ? 
And when again the cry rose far and wide, 
A bairn ! a bairn ! and, welterin' in the tide, 
Twa wee haun's raised, a wee head droopin' fast, 
A bonny bairn cam' roUin' swiftly past. 
Who then, half dead, renewed the generous strife. 
And snatched the drownin' laddie back to life ? 
E'en Gilbert Weir ; while far fra' wind and flood 
The rest, wi' Lyn, in selfish terror stood. 

Alice. Puir Gilbert, when about him ane can tell 

Such good, it's hard he shouhl Ije I'orced to sell 
His bonuy hame, and lilce some weirdless wight 
Flee fra' the Braes where first he saw the light. 

MaCt. What, seU and flee ! this tell o' Gilbert Weir. 
You riddle, Alice, or I dinua' hear ; 
How e'er could ane sae douce become sae stark? 

Alice. That's easy told ; he loves abune his mark. 

Mag. That's mair o't ; 'bune his mark ! and wha is she, 
Unknown amang the Braes, wi' head so hie, 
As scorn the love for whilk sae mony plea? 

Alice. You weel may say't. The love o' Gilbert Weir 
Were jewel bright as onyqireen might wear, 
And she has less excuse whose thoughtless ways 
Ha'e crushed the manliest heart in a' the Braes. 

Mag. Alice! 

Alice. Nay, dear Meg — 

Mag. Are you meanin' me ? 

Alice. Who could I mean ? Nae courtier art has he. 
In feigned indifference manly love to hide, 
But showed it a' gait wi' a simple pride, 
Till a' your frien's rejoiced on every side, 
And thought our Maggy blessed to be secure 
In the affection o' a heart sae pure. 

Mag. And what for no, and what's come o'er't, I trow, 
That, then rejoicing, you should sorrow now? 

Alice. How speak you sae, and he but here so late 
To tell that you wi' Lyn's rich laird would mate ? 
Ah, Meg, that ane so leal you'd harrow so. 
Was cruel though you ne'er had been his jo. 

Mag. [ Weejiincf] 'Tis you that's cruel — 

Alice. Maggy ! 

Mag. Weel, nae doubt, 

You mean na sae ; but what's a' this about ? 

Alice. About ! when a' can tell fra' Luss to Cove 
How you ha'e teazed him since he talked o' love. 

Mag. I thought maist lads to teazin' had a bent ; 
At least I'm sure he might ere now ha'e kent 
That lasses smile na aye where maist they're fain, 
Nor care for teazin' joes except their ain ; 
But wi' his faithfu' heart and thoughtfu' pate 
It's e'en a pity that the lad's sae blate. 

Alice. Blate ! Blate's the grace the leal heart ever shows. 
The veil that modest love o'er ardour throws. 

Mag. But yet there's courtin' needed, as you ken, 
And surely that comes better aff the men ; 
And sae it was, nae doubt, that whiles, when he 
Stood back sae woman-scared wi' baslifu' ee, 
I let baith tongue and een wi' saucy sten 
Speak things that had nae meanin' further ben. 

Alice. Ne'er speak them mair, that gown's a doubtfu' iit 
Wliich thoughtless maidens shape and fringe wi' wit. 

Mag. Nae doubt you're right; your sense sae seldom fails, 
Kept balanced aye in reason's canny scales ; 
Sae I maun try, if things ha'e come to this, 
When neist we meet that he sees less amiss ; 
But, Alice dear, he aye comes o'er the brook 
Wi' words sae wailed and wi' sae wise a look. 
And speaks to ane wi' sic a spate o' sense. 
As {laughing] spite a' effoits leads to new offence. 

Alice. Lang may thy gleesome heart, like scented bower, 

Shed sunny blinks on every passiu' liouv; 
But 0, dear Meg, for sake o' witty saw 
Endanger not the peace — is't ane or twa ? 

Meg. It's twa indeed ; but you maun school him too 
To be less awfu' prim when he would woo ; 
And just to prove that I will counsel keep 
I'll e'en to uncle's hallin ere I sleep, 
And follow sic advice as may be gi'en 
How we may best defend dear Gowodean. [Uxit Maggie. 

Alice. Two paths o' love, ilk day gaim farther gleet 
Seem thus at length bent right ere lang to meet ; 
Though my ain path o' love frae year to year 
Still farther widens but to disappear, 
Bringrag nae change but where hope's fallin' leaf 
Prepares some mirker spot to nurse my gTief. 
[Mnter Gilbert Weir.] 

Gil. Fair day, dear Alice. 

Alice. Gilbert, this is kind ; 

[Aside] Ane might ha'e guessed that hart would follow hind. 
[Aloud] Ken you that Maggie has been here but now ? 

Gil. Meg o' the Faulds ? 

AxiCE. What other Meg, I trow. 

Have we to speak o', tell me, Gilbert Weir, 
But she who maim to you be ever dear ? 

Gil. That ance was true, how true let lieav'n declare. 
But weel you ken it can be true nae mair ; 
She's cast me frae her, how, I leave unsaid. 
As ane might shake a cleg frae aff his plaid. 

Alice. You men might sooner learn that lasses flout 
Gey often to keep in what would be out, 

And whiles but jeer that they frae joe may hide 
The wound love's dart has made frae side to side. 

Gil. Na, Alice, you're a wise and thoughtfu' queen, 
As a' the parish kens, baith man and wean; 
But far owre gude yoursel' the ways to ken 
By whilk mair egsome kimmers plague the men ; 
Na, Maggie's no like you. 

Alice. Am I as fair ? 

Gil. Weel, may be no, as folk in love compare. 

Alice. Or half as blythe ? 

Gil. Na, Maggie's blythe as day. 

Alice. Or can 1 dance Hke Meg ? 

Gil. I maun say nay ; 

There's no sic feet in Patrick ; like a fawn 
Her step scarce turns the gerss that cleads the lawn. 
And leaves the dew yet sparklin' on the flowers 
Aboun whose bonny heads she's danced for hours. 

Alice. Or wha like Maggie sings ? 

Gil. Nae ane atweel ; 

Her sang gars a' thing sing and a' thing feel. 
How oft I've heard her voice fill gloamin' calm 
Wi' ballad sad and sweet as ony psalm, 
Till ev'n the bird that poured his amorous strain. 
In listenin' to her sang, forgot his ain. 

Alice. And yet you'll leave her ? 

Gil. Would you have me stay 

To ride the bruise upon her bridal day ? 
And clap young Lyn, or ony coof as gleg, 
Upon the back, and wish him joy o' Meg ? 

Alice. Na, win the prize yoursel' and wear her too. 

Lad, if I lo'ed her as you seem to do, 

I'd ha'e her if as many coofs cam' roun' 

As raised on ithers' heads might reach the moon. 

Gil. So thought I ance, but mouths o' slight and scorn — 

Alice. [Starting] What's this ? [gazing upward] See ! see ! I've 
dreaded this since morn. 

Gil. See what, dear AUce ? 

Alice. Snow, again ! see, there ! 

And 0, if aught I ken o' mountain air. 
These flakes, sae broad that ane a goupin' fills. 
Foretell a fearfu' night amang the hills. 

Gil. Wliere graze the sheep ? Mine yesternight were brought 
Eound Ousel-head to graze at Auchtencroft, 
And so, praise Heaven, are safe. 

Alice. Few sheep ha'e we 

To graze on croft or common. Gilbert, see ! 
It falls in clouds, look, round the blackness coils 
As through the Pass o' Fern my father toils. 

Gil. Your father in the Pass ! 

Alice. At mornin' ear' 

He crossed to Halket, full of anxious care 
'Bout Gowodean — 

Gil. And no yet hame ? 

Alice. No, no. 

Alas ! he'U hame nae mair ; smoored in the snow — 

Gil. Whist ! Alice, whist ! It's no like you to spurn 
At blessed hope, who can so deftly turn 
The bright side roun' when others doubt and mourn. 
Cheer, cheer ; nae livin' man amang the Braes 
WiU rest this night while our auld Maister strays. 

We'll get the collies, ca' the ploughman lad, 
Let guid Tam. Owrditch mount the strongest yad. 
And cross to Lounrig, Woodtap, and the Fauld, 
Still rousin' as he rides baith young and auld; 
And rouse the women, Alice; life's in speed, 
Gae light the beacon on Dun-Bargie's head. 
There's yet twa hours o' day ; wi' Heavenly aid 
"We'll ha'e your father safe e'er day-light fade. 

Alice. Brave Gilbert, thanks, you mind me what I owe 
To Him above, and frien's He's gi'en below. 
O haste, then, haste; I feel that mair delay 
Would kni me wi' its fears, away ! away ! 



Scene II. 

Tims Evening. A wild Pass in the Patrick Hills. A heavy Snow Storm. 

Domime Lobbaikn enters weak and failing. 

DoM. All's well ; dear Father, love Thy counsels guide. 
And peacefully may I Thy will abide. 
My ward through life's long trials and alarms, 
Ev'n since at birth Thou kepp'st me in thine arms ; 
And if t be now my time to sleep mair soun', 
Thou'lt mak' the snow itsel' a bed o' doun. 
I feel its o'er; a frame lang nipt wi' age 
Can fecht nae langer wi' this tempest's rage. 

[Sinks down on a fragment of rock.] 
Dear Alice ! Image of a saint above, 
Last remnant fond of aU my earthly love. 

Is't thus we part ? Will not my hand once more 
Eest on thy head as in bright days of yore ? 
And with those eyes, where sense and beauty shine, 
Wilt thou not yet again bring light to mine ? 
No ; on, each other we have looked our last. 
And ev'n without farewell our parting's past. 
Sweet child ! I've seen, though this you scarcely guess'd. 
How long with one fond anguish you've been press'd. 
Well hid you thought, beneath the genial grace 
That sheds such charms around thy comely face. 
Alas ! thy Willie Gowodean again 

Will ne'er — ^but I must haste \cMempts to rise] ; what bauds ? a chain ! 
Silence, daft lasses, it's against a' rule 
To mak' such din in Patrick parish school — 
Gi'e him the book, sir. Alice, that's no right ; 
Let WiUie help you. Wha puts out the light ? 
Bed-time ; aweel, I nae mair vigils keep; 

Father above, Thou'lt watch me while I sleep. [Falls among the snov:.] 
[Colonel Gowodean enters weary and overcome.] 
Col. I make no speed, no speed ; march there, halt here. 
r faith good company were welcome cheer, 
Or light, or aught; or, hark, I'd almost say. 
Such freaks thus placed will troubled fancy play. 
That through the snow-choked air, like husky horn, 
A voice but now was o'er the beltan borne. 
Hark ! nay, my wish, so keen for friendly cry. 
Has conjured up a phantom to reply; 
The echo of a wish ; again, so near, 
It seems like groanings breathed into my ear. 
for one ray to cleave the gloom, one spark 

Ere 'neath this storm the soul itself grows dark. 

Ahoy, who art thou ? 'hoy, or rather where 1 

Alas ! ere now all woven through thy hair 

The snow in burial sheets may o'er thee lie. 

And choke the struggling breath that would reply. 

Ahoy, ahoy! [groping about, he at length lays his hand upon Loebaien.] 

O Heavens ! a human form. 
Dead ! fitting relic of so fierce a storm. 
Not dead, not dead as yet; the chest is warm. 
This to thy lips, poor soul {applying a hottle to his mouthi] ; I've seen 

the charm 
It quickly wrought, eVn when life's closing sigh 
Seemed left bu.t strength to flutter, gasp and fly. 
Eouse, rouse ; aye groan [lifting Dominie], groan; stagger, start; 
Motion's the sun to thaw thy frozen heart. 
Nay, do not fear, I vow we shall not part ; 

[They move on together, the Colonel all hut carrying Dominie.] 
I'd not believed that I so weak had grown 
Till on me thus thy helpless weight was thrown. 
Nay, drink again ; so, so, now march we must ; 
Yea, hold me fast, for I am all thy trust. 

DoM. My all but Heaven. 

Col. Thou speak'st, then hope revives ; 

On every word there hangs a brace of lives. 
Then speak, and speak of heaven ; the warrior's soul 
Forgets in strife's red toil the higher goal. 
And well may seek that on his war-cased heart. 
Some holier hopes may rise and peace impart. 
Speak then ; ha, help ! he droops again, he dies ; 
Life called untimely back rebels and flies. 

Yet will I bear thee, as some comrade oft, 

With shattered frame from murderous fight, I've brought. 

Expecting for him but a friendly grave, 

When, lo ! he rallied, deadlier fights to brave. 

So bear I thee, though now with staggering gait. 

And knowing not what further evils wait. 



Scene III. 

Another fart oftlu Hills; Day fast closing; the Storm still raging. 

Gilbert Wbte loith others carrying torches, <hc. 

Gil. No trace as yet, no trace ; I had made sure 
To find him in the hag o' Coars-neuk Moor, 
The spot which has so oft our shepherds lent 
A. shelter lown when tempests scoured the bent. 
Not there, not any where ; your horn, Jock Griffe, 
Blaw out tantivy ; blaw, man, for your life; 
Alack, it winna blaw, sic ugsorae routh 
0' peltin' snaw chokes ilk ahe at the mouth. 
See, see, what's yon ? A haze 0' cloudy licht ; 
It moves, it moves ! 

Jock Griffe. It's frae Kamshaly hicht ; 
I wad the brave young laird and a' his toun 
Are movin' yonder through the Pass 0' Doun. 

Gil. Jock Griffe, you're right; and see from Balloch broo 
Anither scad o' licht comes strugglin' through ; 
That's Louiirig stout in haste the scaitli to share. 
The stievest grazier e'er drove nowt to fair. 

Hurra ! hiirra I the Braes will soon be scoured 
Wi' rusliin' feet frae every hamlet poured ; 
On, on, then, lads ; ane feels new strung and shod 
To ken there's sic a byke o' frien's abroad. 
And, Jock, yet try ance mair your toutin' horn ; 
Could it but to the wanderer's ear be borne. 
E'en ebbin' life itsel', with succour's cheer 
Eked out, may hand the gTip tiU. help appear. 

Jock. [^Endeavouring in vain to hlmo his Jiorn] I canna' do't; 
tantivy, tout or note 
Are, ilka time I try, blawn doun my throat. 
N"a, na ; o' feet the speed, o' haun's the micht. 
Alone can help on sic a gruesome nicht. 

Gil. Spread out then, men, and let the beat be wide. 
Ilk keepin' ither's torch in sight to guide ; 
We'll hand by Blackdale Lynn, if ane can fa' 
Upon the track, in sic a surge o' snaw. 
Our ither frien's are like to keep mair yont. 
The ane weel aff Dunbuich, the ither on't. 
And sae the Braes, wi' lowe in heart and haun'. 
We'll search fi'ae strath to stream till break o' dawn. 



S c E N 15 I Y. 

Another Pass in the Rills. The Storm continues. 

Colonel GowoBBAN supporting Lobbairn, the snow fast covering them both. 

Col. Comrade, i'faith we must our march renew ; 
Comrade, d'ye hear ? this march, this halt ; beshrew 



SCBNB IV.] GOWODEAK. 51 

This ceaseless pelt, one's M'its i^et knocked in two. 

{Trying to lift Dominie Lokbaikx,] 
He weighs like iron ; I fciir, poor soiill he's crost 
Into the enemy's lines, and fled his post, 
Aiad left me to defend — who cries o'ermatched ? 
Pshaw 1 'tis parading, not a file is scratched. 
Who cries retreat ? Fresch 1 knock him on the head. 
This tearing wind sweeps through om' lines. Who led 
The corps ? Kenipbacli ' thou still an ass art found, 
To choose for troops such vil'nous camping ground. 
Such — tut, I dream ! Who dream before they sleep ? 
Mother, is't thou ? why does my father weep ? 
Defend the left, brave Swiss, these German s\\'ine — 
Whose arm enfolds me ? Mother, is it thine ? 
Thy Willie's home at last to his old bed. 
And all the shadows fly that «'ere my dread. 
Did'st say, " My Willie ?" Then at length I'm blest ; 
Yea, cla.sp me, mother ; Alice ; this is rest. 

[Colonel and LoEBAlEN/aZZ toijdher among the anoir^ 
[Gilbert Weik and others enter with dogs, torches, Se.] 
Gil. Suh, Trusty, Jessac, faithfu' dogs; suh, whoick; 
.Oh help; the torches, Jock; light, light; come quick. 

[The dogs discover the bodies.] 
He's here ; help, help. Alack ; Jock Griffe, there's two ; 
Ah ! here's the Master. Dead ! What shall we do ? 
death, what was your haste ? And yet a spark 
0' life may linger though the limbs be stark. 
Lift, lift them baith ; Jock, you'll the stranger tend. 
lads, be gentle, life may yet depend 
On care 'tween this and hame; e'en frae the gra\-c 

A piteous Heaven the dear old man may save. 
Wrap saft the blankets, gently brush the snaw, 
Stretch out your plaids to keep the storm awa. 
Alack, that droopin' head, that frozen e'e. 
Sweet Alice ; what is this gaun hame to thee ? 
And you, poor stranger ! surely ane o' state, 
Who is for you this night to weep and wait, 
Expectin' wae, to find at mornin' drear 
Eeality mair mirk than fancy's fear? 
On, on then, lads, and you wi' torches guide, 
Watchin' the marks you left on Endrich's side. 
We'll catch the beacon as we round Lochrye, 
And then, wi' surer airt, mair swiftly hie. 



Scene V. 
The House of Dominie Loebairn. Loebairn and Alice. 

DoM. Alice, my child, wi' watchfu' toQ opprest 
Throughout a night so dread, you now must rest. 

Alice. Dear father, since your safety thus I see 
I feel mair strength than even sleep could gie. 

DoM. Force not unwonted toil from Nature frail. 
Lest when you want her most her sources fail ; 
And of that stranger, who such love has shown. 
That for this poor old life he risked his own, 
That stranger brave, how keeps he, Alice dear ? 

Alice. Sweet Heaven be praised, unworthy prayers to hear. 
He mends apace. Young Gilbert's just been doun 

To tell how quick good iiursin's brought him rouii', 
And that he'll soon, this day more like thau no, 
(I kenua' how the thought o't moves me so !) 
Be o'er to see us, anxious, as they tell. 
To meet his comrade in a storm so fell. 

DoM. And know they who he is i 

Alice. No ; Gilbert says 

But that he's one o' rank, who's spent his days 
In foreign wars, a soldier skilled and brave. 

DoM. A soldier high in rank, and me to save ! 
How true, that arm, most fierce in battle's hour, 
Is oft the first sweet balm on wae to pour. 
But Alice, lass, e'en wi' your lovin' care 
Ane cannot a' at ance make up the wear 
0' such a tulzie, so I'll e'en again 
Gae rest mysel' in bye an hour or twain. [Uxii. 

Alicj;. Friend above ! who o'er my weary head 
Hast thus a light so unexpected shed, 
Forgive the craven faithlessness and doubt 
Wi' which last night I drove a' comfort out. 
While now around me spreads a blissfu' scene, 
Wi' home and sire, and a' as they have been ; 
And a' the clouds fear pictured, rearward driven, 
Leave me at ance rebuked, at ance forgiven. 
But dear, thae ills hae scarce gaen out o' sight. 
When to auld ills I turn like owl to night ; 
And yon dark skies which shroud my Willie's loss 
Again wi' memories drear my bosom toss. 

[A knocking witluint., Alice starts^ 
Last night's alarm sic fears have in me bred, 

That e'en what's usual makes me start wi' dread. 

[Alice opens the door, the Colonel enters.] 

Col. [Aside] Kind Heaven ! my Alice, whom I would have known 
Among ten thousand, how lovely grown ! 
[Aloud] Fair morrow, mistress. 

Alice. deliverer brave ' 

1 know you from the marks that Gilbert gave ; 
Accept a daughter's thanks ; if you kent 
What bliss your noble deed to us has sent ; 
But thanks are poor return, poor but our a', 
For sic a service to our humble ha'. 

Col. Thy thanks, sweet maid ; thy thanks thrice o'er Avould pay 
All good I've done since boyhood's early day. 

Alice. Na, na, great sir, in sic kind words to speak 
Will but our debt wi' debt mair warmly theik ; 
But I'll gae tell my father, e'er since day 
He's longed for you ilk hour his thanks to pay. 

Col. Nay, wait, Al , ere thy father comes, dear maid ; 

1 ■would — you over-rate my random aid. 

Alice. Ah ' seek not, sir, though kindly meant and good, 
To stay the bliss of spoken gratitude. 
Vi,'e, in its toil your noble act review. 
And wonder at the strength which bore you through. 
And that unscathed you straggled through the maze 
That skirts by glen and steep these pathless Braes. 
I'll call my father nmv — • 

Col. One moment yet ; 

We'll see your father soon. Lest I forget. 
Dear maiden, let me say, this mountain-range 
Is not, as you suppose, to me so strange. 

AUOK. 1 tllOUgllt it lliul — 

OoL. ^''^y, iiiauy j'cavs ag(i 

It was, in foreign land, my lot to know 
A yoiitli, my bosom friend, whose natal breath 
Was drawn among your fragrant broom and heath. 
But Avho had been, ere boyhood's jocund race 
Had found in manhood's limbs a calmer pace, 
Thrust forth from home's dear hearth and heavenly smile. 
In far off lands and war's red strife to toil. 

Alice. A youth, say you ? a youth from Patrick Braes ? 

Col. Ev'n so, whose tales of boyhood's home and ways 
Oft told through many years of daily love, 
Did every homestead, mountain, dale, and grove 
So grave upon my mind, that well I might 
ilake sure to find them ev'n midst storm and night. 

Alice. Ah, sir, what's that you tell ? 

Col. Why thus o'ercast ? 

Alice. You touch a chord far stretchin' frae the past 
That pu's just here [Putting her hand on her hreast]. 

Col. I fear that I offend. 

Alice. You do na that, you've been owre kind a friend ; 
Forgie me but a glif, as ye would do 
Could ye but ken what makes my heart sac fu'. 
Oh, sir, up here, though but in humble state, 
A' kind o' ills to reach us find the gait. 
And o' them some sic deadly stabs hae gien. 
That fifteen years stiU leave them fresh and green. 

Col. I grieve that words of mine should pain you so. 

Alice, Na, pain's no in't ; it's but the quick'nin' flow 

Of hope reviving frae a grave o' woe. 

Though sail-, 'tis sweet. If that youth's name were gien 

What might it be ? tell ! 

Col. Will Gowodean. 

Alice. Something within me said sae, and sae clear 
It could na' plainer been cried in my ear ; 
! does he live ? 

Col. Indeed he lives, and well. 

Alice. My soul's too full its gratitude to tell, 
But He who reads the heart can read it a' 
Mair plain than ony words o' mine could shaw. 

Col. [Aside] Her soul to joy's forgotten taste awakes. 
And in receiving trembles while it takes. 
I'd speak, but that may scarce the tumult heal 
When speech can only further joys reveal. 

Alice. A soldier, said you? May he not get home? 

Col. Indeed he may, whene'er he wills to come. 

Alice. And wills he not ? Oh sir — is — Willie — 

Col. Wed ? 

If thou'rt that Alice whose fair image shed 
The almost only light his exile knew, 
How couldst thou think him wed' if still thou'rt true? 
He loved that Alice, Heaven forbid that I 
Should e'er so love and her so loved deny. 

Alice. I'm she, ev'n she, whom Heaven does so befriend 
That hope ne'er pictured bliss wi' sic an end ; 
sir ! my heart so gushes out; did he — 
Did Will serve under you ? 

Col. Not under me, 

For Colonel Gowodean has reached a grade 
As high as mine — 

Alice. As yours ! hapless maid, 

To see hope's glance smile on me bnt to fade. 

Col. What! do you fear that Gowodean so true 
With rank and wealth forgot his love to you ? 

Alice. A colonel, what is he i 

Col. One armed M-ith power 

To lead the serried files in battle's hour. 

Alice. And I a lass wi' neither place nor dower. 

Col. Nay, wrong him not with doubts, but turn you where 
Your own heart holds its faith, and then transfer 
To liis the truth you find so graven there; 
I know he counted that a welcome kind, 
Howe'er he might return, from you he'd find. 

Alice. ! should he come, a soldier poor and worn, 
In war's rude toils of all that pleases shorn, 
I'll wed, if wed he will, and bless for aye 
The right then given to tend him'night and day. 

Col. And had your Will, if aught of him I kno\\', 
lletm'ned ev'u with the rank that sceptres show. 
He at your feet had crown or sceptre laid. 
And with your smile had thought them thrice o'erpaid. 
Dost think you'd know him still, so long away ? 

Alice. Know Will ! 0, sir, he's wi' me ilka day. 
More seen than aught that ilka day brings round. 
More than a half o' a' that's in me found. 
His form shaped out so truly in my breast. 
That though a thousand came my skill to test 
I'd bring him blinlens out frae a' the rest. 

Ci)L. He's grown since last you met. 

Alice. That may be true ; 

But though he had grown up as big as you — 

Col. That's just his height ; his ruddy cheek has flown, 
His colour changed, if aught, to swarthy brown ; 
His boyish curls are represented now 
By dark sparse locks retreating from the brow ; 
His frame's erect and broad, with not a trace 
Of what he once might have of youthful grace ; 
All changed but love, and that each change that came 
Has only helped to feed with brighter flame. 
In very deed, though here with me he stood. 
To know him I might question if you could. 

Alice. So changed as that ! Then I maun own in trath 
The form you paint is no the winsome youth 
Who's been to soul and mind for fifteen years, 
The pictured form o' a' my hopes and fears. 
So changed ! and yet am I less changed than ho ? 
How little now to please he'd find ifi me. 

Col. That he himself, sure infonnation says, 
Will to yourself relate ere many days. 

Alice. Honoured friend ; 0, sir! 

Col. Nay, calm you, maiden dear. 

And let the welcome truth your bosom cheer. 
That his, your lover's, feet this moment stand, 
Nor yet far off, on dear auld Scotland's strand. 

Alice. Not far; where? bring him; take me there. 
I fear no distance, risk or toil. I dare 
Do aught but be where he is not. Come, come ' 

Col. 0, calm thee, calm thee, he is all but home, 

Thou need'st no jouriK\y. At tliiue (jwii tivoside, 
Eve twilight falls, he'll claim tliee for his bride; 
But you may meet him, as 1 said before, 
And know him not. 

Alice. Though lie wove ■ changed tlirice o'er, 

And ever}- long prized form and feature gone, 
He bears a mark — a mark, aye more than one, 
Shielding the helpless ; surely nobler scar 
Than ev'n he might meet in vaunted wai-. 
One mark inflicted by revengefu' brand 
Just here. 

Col. [Af: she takes his hand to slwio the j'lln'c he (jcntly evades her 
intention and opens Iris aniin'] Alice; 

Alice. Willie, Wi — [faints in his arms.] 

Col. Love, my love. 

Alice. A dream \ wake me not, s-weet powers above. 

Col. No dream, my love ; my Alice, wake thee, wake. 

Alice. O'er years sae dark can sic a morning break ? 
Xu dream ! my Willie living and for me ? 
Your rank, your love, can sic a blessing be 
Brought to a roof so humble ? 

Col. And to thee. 

Yea, Alice, what this day would fame avail, 
" Without thy living ear to List the tale ? i 

Or rank or wealth, their value only known 
In that I've thee to take them as thine mxw ? 

Alice. ! WiUie, loved; so blissfu', thrilhn', strange 
Tlie feelings are which through my bosom range ; 
They seem not mine, nor yet mysel' seem I 
^Vho thus 'mong wonders sweet forget to sigh. 

DoM. [Entering, starts ivith surprise on seeing Alice and the Colonel 
in each otJier's arms] My Alice ! you, and thus ! 

Alice. [Taking lier father's hand] Na, father dear, 

Just come in time your daughter's bliss to shai'e, 
And meet wi' your deliverer ; see, he's there. 

DoM. [Gracing the Colonel's hands] Was't you, indeed, midst 
winter's direst strife 
Who risked for humble eild your nobler life ? 
Heaven wale for you her best rewards, my son. 
For, but his prayers, he, whom you saved, has none. 

Col. Old friend and dear, but slender was my aid, 
And thrice, for thee, in its own act repaid 

And paid again [pointing to Alice], and that witli price so great — 
But Alice, love, you best that price can state. 

Alice. Ah, father dear, comes there no tuuefu' thoiight. 
Gentle as winds o'er summer's blossoms brought, 
To whisper that a joy iii wonders cled 
Will soon unlooked-for bliss among us spread '. 

DoM. [Bewildered] Alice, my queen. 

Col. All, ^Master, old and kind, 

Hast thou forgotten Willie-hunt-the-wind ? 

DoM. Our Willie, our ain AVill ; our Will forget 1 
Whose loss upon our Braes like darkness set; 
Are you ?• — yes, yes ; blind age may be forgi'en 
For missing in sic beuk Will Gowodean ; 
And you, o'er whom m'c thought the grass had gro^^'n. 
Back at the darkest hour your race has known. 
Back knaves to grapple, parents to defend. 
And through their weary hearts new life to send. 

Alice. How true, how trae and when, dear Will, you're told 

That but next morn the lands were to be sold, 

On which your virtuous sires for centuries three 

Have reared an honoured race, we can but gie 

Our thanks to Heaven that brought, as from the gTa\'o, 

The son, a father's name and rights to save. 

Col. Ah, Alice dear! such lots as ours attest 
How oft on seconds Heaven's arrangements rest. 
And what some men call chance, because 'tis strange, 
Is mandate planned in N\'isdom's highest range. 

DoM. Then you're not new to these sad truths, dear Will ! 

Col. Not altogether new, kind friend, though still 
I little know, as now to know I yearn, 
And hope at length from lips 1 love to learn. 

DoM. We'U tell you all ; but first, on such a day, 
We'U e'en to joy a jocund homage pay ; 
For since to gladness first they lent their voice 
Ne'er had our Braes such reason to rejoice ; 
And joy they shall, until for all the tears 
"We've shed for you and yours these fifteen years. 
We lilt to your return in every dale, 
And freight with merry song the autumn gale ; 
And as around our hearths, baith young and old 
Grew wae and earie as your loss was told, 
So shall they now carol this newer tale, 
And eke the chorus out in nappy ale. 

Col. We surely will, dear Master, true and kind. 
These jocund tithes on pleasure's altar bind ; 
But hear you both, for this one day at least 
Caution must take the place of song and feast. 
'Twould ill betide with Gowodean, I fear, 

If Gripanthreep should guess the son so near ; 
So come, my Alice, come, my second sire. 
For much have I to tell and jnuch enquire, 
Ere comes the hour at which this slave of greed 
Expects to consummate his cruel deed. 



Scene VI. 

The Interior of the Hoitse of Gripanthreep. 

Enter severally GLENoyLB and Gripanthreep. 

Grip. Weel done, Glengyle, as sharp a tryst to keep 
As joes on Friday gloamin' — 

Glengyle. Yes, Gripthreep, 

And shust as sharp to gone as come ; so spoke 
Your will by once — 

Grip. Na, that's the maister stroke ; 

For he who'll come at ance and gang as soon 
Is just the frien' we want our hope to croon; 
Sae at a word you're here, nae doubt to say 
That Halket woods see nae Glengyle the day. 

Glen. Oich, very yes, and will the Halket cow 
At her own thought go home to Obandhu 1 

Grip. I'se redd you no; but there's mair nights than ane 
On whilk to drive black nowt by Herselmane. 

KiRST. [Entering] Matty says you want me, laird — 

Grip. ' Eight sair ; 

Here's the Glengyle who's marched twel' miles and mair, 
And I'm in saddle since the screech o' day. 

Baith famisliin'; e'en bring what first you hae, 
Drink to begin wi', meat to follow qiiick, 
And diuua' seek to wait what's best to pick. 

KiKST. Blytlily, laird, the chieftain kens we've been 
Aye special glad to serve a Hielan' frien'. 

Glen. [Aside] And glad to catch him Avith your poind and horn 
As eagles catch her lambs up by at Lorn. 

Grip. [Aside to KiRST.] If e'er you served your brither and yourscl' 
Gae to the open window, In'ing Tarn Fell; 
I'll watch the chance to let him ken how he 
Now best may help in this new tirivee. 

KiRST. [Aside] Eneucli, eneuch ; he's noticin', be slee. 

Grip. Noo, at a word, Glengyle, as frien' wi' frien', 
What will you tak' to wait till Wansday e'en ? 

■ Glen. That's good speeching, laird, you would not thoiight 
The bond I owes too much this good to bought ? 

Grip. The bond ! three hunder merks, sax years since lent 
Upon your twa three miles o' scabbit bent. 
But, toots, you're jbkin', and weel timed conies Kirst 
Wi' jokes as guid for hunger, cauld and thirst. 

Kirst. [Entering and placing viands on the fallc] I've waited for 
nae snashturs; wheaten bread, 
New cheese, and barley scones wi' butter spread, 
A chuckle cauld, and puddin's pipin' het. 
Is a' that I enow tak' time to set, 
Wi' pithy yiU and brandy, couper's fare; 
And sure Glengyle weel kens he needna' spare. 

[They all sit doimi to cat.] 

Grip. [To Glengyle] You'll no ha'e brought the gillies ? 

Glen. Every kilt. 

Grip. [Aside] Fiend fa' your cunnin', now I see you'll jilt 
Wliate'er we offer. [To Kirst] Got you speech o' Tarn ? 

KiRST. [Aside to Grip.] Whisht, whisht, he's at the window ; wi' 
a dram 
Thrice filled, he's primed for ony wark you hae. 

Grip. [To Kirst] That's like yoursel', he'll no hae lang to stay. 
[Aloud to Glengyle] Na, try the brandy, chieftain, fill man, fill; 
Lay down the jug, the weather's cauld for yill : 
And where hae you the chiels ? 

\ Glen. Oich, they'll all stood 

Just where she emptied them, at Halket wood. 

Grip. [Aside] I'd empty them down auld coal Geordie's pit, 
Nae place sae weel their murky deeds would fit. 
[To Kirst.] Gae bring wi' speed what change you've got in by. 
For, though the chance be sma', we're bound to try ; 
At least bring saxty merks, fient bodle mair 
He'll get frae me, should he scrape Halket bare. 
Tell Tam we'll need him in a gliff. [^Exit Kirst. 

Glen. [ Who has been taking liberties loith the brandy] Gripthreif, 
Here's to you ; tho' they say we're both a thief ; 
Ha ! Ha ! here's to you. 

Grip. Little chance I'd hae 

So near Glengyle to try the thievin' way. 

Glen. I lifts like gentlemans where pibrochs plaw, 
You lifts like knave wi' summon, poinds and law ; 
Feoch ! tirty work. 

Grip. Aweel, it may be sae; 

But if they catch us at it ony way, 
I'd maist opine, whate'er Glengyle might feel. 
They'll hang us, muckle like howe'er we steal. 

But come, liae meuse, our friendship's far frae new, 
Talc' forty marks, and hame to Obandliu. 

Glen. Forshty sasenaclis ! 

KiEST. {Entering with a hag of money'] There's the posie, laird. 
And I would think the half o't might hae saired. 

Grip. [Aside to Kirst] Count out the siller slowly, keep him 
thrang, 
Till Tarn' gets half -hour's start, then let him gang. 
If after that he raid by tarn or toun 
Till morn gies folk guid light to keep their own, 
He'll be the first " Shon Kilt" who'd wit to shim 
The road whilk for my ends he had to run. 

[WJiile KiEST is sloiuly counting out the coins, Gripenthkeep is 
conversing with Tam Fell at the wiTidoiv.] 

Grip, [Aside to Fell] Thanks, thanks, my frien', you've heard 
what has been said. 
And how that thievin' knave's deep plans are laid ; 
But, Tam, he neither stands in breeks or kilt 
That can us twa, when at it, cheat or jilt. 

Fell, Laird, you stick til't. 

Grip. The motto o' iny shield 

Has ever been " Stick til't and never yield :" 
For since a ragged bairn o' a' bereft, 
And kennin' scarce the right hand frae the left, 
I got wi' constant cuffs and scanty brose 
Twa years o' herdin' north o' cauld Montrose, 
I've stuck til't, aft wi' little, aft wi' less, 
Provin' that " stick til't" aye ensured success. 

Fell. Aweel. 

Grip. Just so, I see you want to hear 

How your cleft hauu' can help the mirk to clear. 

List ye : Get Brechum-Eab, he can be smart. 

To yoke the blin' mear in the auldest cart; , 

They're guicl eneuoli to lose; then load them weel 

Wi' what comes first, o' braxy, bread and meal. 

And yill and usquebah, ev'n tak' the best ; 

Thus furnished, o' sic charms you'll be possessed 

As coup ae half the Heilans o'er the rest ; 

Then tak' the road, and spare nor whip nor rein 

Till Crookstane, where the rievers lurk, you gain. 

Lang ere you're there, their greed on restless watch, 

Your comin' cavalcade, weel pleased, will catch ; 

That is the moment, watch for't hand and ee, 

And, as their red taps 'boon the furze you see. 

Flee, wi' the mear's head straight for steep Strathgiels, 

And run as if the boars were at your heels. 

Wear roun' the brae till past the sax mile stane; 

Then jump and flee, for mercy they hae nane; 

Though in the cart they'll far owre muckle see 

To follow you ; besides, o' roads you've three 

No ane o' whilk they ken, altho' sae slee. 

Fell. I see. 

Grip. That's right, nor will the quid pro quo 

Be wantin'. Tarn, for wark that's ended so; 

Sae tak' the road. , [Fointing to Glengyle] The chief's so ill at ease 
That ev'n the clink o' siller scarce can please. 
Off, off then, Tam [Exit Fell]. Let's hand him but an hour, 
And then, though he on wings the road should scour. 
He'd find his knaves sae fu', the morn sae near, 
That raidin' maun be left tiU Wansday's here. 

Olen. [Wlio still sits sipping hrandy and tryiiuj to count tltc coins] 
That's forshty-four, and one is forslity-two, 
And one is — is — 

KiKST. Na, chief, we'll ne'er get through, 

Tak' three at ance and that mak's fifty-nine. 

Glen. [Fast losing consciousness'] All good money, Kirstuck? 

KiEST. Every coin ; 

Here, hand your hand. 

Glen. And hold your own tongue too. 

And tell your — Donald, where be Evan Dhu ? 
He's a sneishun — Halket — \_snores]. 

KlEST. [To Grip.] AVhisht, he's o'er. 

Grip. [ Whispering] Wha could lia'e hoped such luck would meet 
the hour? 

Glen. \In Ms sleep] Evan, kep the drove — that's forsty-first — 
The Halket cow this night — you cheat him, Kirst. 
You — [snores]. 

Grip. [To Kikst.] Whisht, slip out; na, dinna leave the" cash, 
You'll ne'er get half o't wi' sae little fash ; 
It's serVd us here — 

Kirst. Shame, Gibbie, no a groat; 

We hae been bad eneuch, but sic a blot 
As tak' what we hae gi'en fra' sleeping sot, 
Never, never. 

Grip. Weel, you are maybe right, 

Though maist would count it merit sae to dight 
A thief like that; but come, slip gently out, 
And for the night we'll o'er to Gallowclout 
And bed wi' cousin Eab ; when ance awake 
He might want ane on whilk his ire to slake; 

We'll save him that, and sae, if fecht he will, 
E'en leave him on himsel' to try his skill. 
Meantime our object's gained, for, wake or sleep. 
Nought now fra' success can our purpose keep. 



Scene VII. 

The Farm Yard of Gowodean. Gkipanthkeep and Tam Fell apart. 

LouNKiG and numerous groups of men and women gathered abound. 

Grip. At length, Tam Fell, ilk cloud has ta'en the lift. 
And success crowns our weel directed thrift. 
Broad Gowodean, twa mailins chief o' ten, 
Gefc owner new wha weel their value ken. 

Fell. You're sure o't noo; changin' the hour o' sale ' 
Is just the stroke o' art that canna' fail. 

Gkip. I think sae, Tam; but glance out o'er the moor. 
Your een mair gleg than mine its length can scour. 
And tell us if there's mony on the gait; 
We'll bear the grief tho' a' that's on't be late. 

Fell. [Gazing around'] A gey twa three, but maist thae gangi'el 
folk 
At ilka han'lin aye before the clock, 
0' sOler scarce as sense, and neither- hae 
A plack to gie or mensefu' word to say. 

Grip. We mind na' them, but look ye townward; see 
You ought like mounted men? or 'yont the lea 
Ought frae Kamshally's strath, or Halket Ha' ? 
Or Weir's scant houf, as cute if no sae braw i 

Or ought o' Town Clerk Wyse, who ne'er mounts yad 
But some hearth-stane's made either wae or glad ? 
Though I should guess }'on cantrip wi' Gleugyle 
Will keep him hours to come 'yont Halket's stile. 
These are the folk we carena' should be seen 
Till a's made square up here wi' Gowodean. 

Fell. [Still gazing] There's nae sic folk asteir — 

Grip. That meets the need ; 

Nae haun' can airt like luck's when ane would speed. 
Sae mount the table, Tam, proclaim the sale, 
For that's the stroke at length to head the nail. 
Silence, my frien's. 

Fell. {Beading from a document] "By decree o' the court" — 

Grip. [To a group of noisy women] Be quiet, fause limmers, cam' 
you here for sport? 

First Woman. Fause, you legal fumort! fause frae you, 
Whose lees ha'e chocked the shire since aughty-two ? 
My fegs !— 

Grip. Ne'er mind the randy, Tam; proceed. 

LouNRiG. Proceed! before the hour? tak' heed, tak' heed. 

Grip. Before the hour! there's nae hour stated there. [Pointing 
to tlie decree.] 

LouN. Be't there or no, we can ilk ane declare 
That auld Bell-Geordie, at his wark for you, 
Eang through the parish that the hour was two. 
And noo, it needs nae witch, if changed till twel', 
To guess you want nae bidder but yoursel'. 

Grip. Craw hameward, Eab, get your ain marches redd ; 
■ You'll find that wark enough or I'm misled. 
Fu' weel you ken it's no wi'- my consent 

That Bogle's Burn mak's Gripley-west sae bent. 
Look to yoursel' — 

Second Woman. Na, hear his threats and spleen. 
Now that he's bent the tangs on Gowodean, 
He turns to Lounrig; by and by, nae doubt, 
To gi'e us a' our ha.nsel time about. 

Grip. Eead on, Tarn Fell ; tune's far owre scant to spen't 
On randy hizzies but on clashin' bent. 

Fell. " The mailins count twa hunder acres good" — 

Grip. The fee o't thrivin' moss and haggle wood. 

Fell. " The southlin' crofts ha'e whiles been sawn wi' corn." 

Grip. But wha can say that e'er they kent them shorn? 

Fell. " The westlin' carse some gerse provides, forbye 
Some Ian' for neips" — 

Grip. If ane had faith to try. 

Fell. " The dykes being down the marches redd maun be." 

Grip. And that 'tween Skerrie Glen and Offer Lea 
Has been in court since saxteen thretty-three. 

Fell. " The title ye maun tak' as we can gie't. 
The upset price," we'll hae to tempt you wi't, 
" Twel' hunder sterlin' pounds." 

Grip. There's folk that say 

Twel' hunder Scots should a' the damage pay. 

Fell. And noo, dry wark [drinJcs], Fve read the decree through. 
What mair remains maun e'en be done by you; 
But it's no ilka day, as maist can tell. 
That folk can buy and make the price theirsel'. 

Third Woman, And what was your price, gipsy ow'rcast, when, 
Sae short sin' syne, found stickin' in the fen. 
The pookit waif o' some jook-halter crew 

Less thought o' than the Avhins 'inang whilk you gro-\v ? 

And you [addressing Grip.], bleart loun, you lee, your trade, but fie ! 

Your practised, han' on sufferiu' eild to try. 

But work your wark, drive out the lassie wean, 

Drive out the parents, hoary headed twain; 

But mark you baith, though haun' should join in haun', 

There's One you've yet to meet and no withstan'. 

Grip. Out on you, bawdron! wi' your hacket tongue, 
Tlie wudie wants a witcli while you're unstrung. 
On wi' the sale! But, neighbours, buy't who may, 
Down oia the nail to the last plack he'll pay ; 
Nae bills pass here, nor promissary trash. 
But drum-head law, the purchase and the cash. 

Fell. [Proceeding with the saW] Twel' hunder pounds ! 

Grip. To cut 

the matter short 
I gie the bode, though twice owre muckle for't. 

Fell. Twel' hunder offered, goin' at the twel'. 

Grip. Hing nae mair on't! come doun, man, wi' the mell. 

Fell. Goin' at twel'; twel' hunder; going, gone! 

Grip. [Aside to Fell] So ends the ball; lang switherin' aff and on. 
It draps at length, like fruit o'er ripe to hang. 
Into the very lap held out for't lang. 

Fell. [Aside to Grip.] And no a blink o'er soon, for my een's three 
If yonder come na liorsemen yont the lea, 
Eeekin' wi' speed, who have na common stake 
In this bit job o' ours ; whew, bounce; they take 
The water- at a loup ; whew, whgw; the murder's out, 
The Town Clerk's famous geldin' leads the rout. 

Grip, That's news; we thought him safe in Halket dale; 

But let him lead. Here, sign the deed o' sale, 
And that's finale. Sae we mauna fail. 
As men o' peace, who've nae mair business here. 
For folk o' strife to leave the causey clear. 

LOUNRIG. What ! will the new laird ride ere ane can say, 
Braw luck, in the new hame you've — what — -the day ? 

Grip. [Aside to Fell] For Kippenhousel straight; haud down your 

lug, 
Spare neither whip nor spur until we're snug. 

First Woman. Wishwhatyou will, just Heaven will send but thraw 
To ane who ne'er to mortal grace could shaw. 

Grip. Go mix your lees wi' yiU, you randy wife, 
And mind the man your tongue deeved out o' life; 
And you, Lounrig, look to your ain door-cheek, 
Mair farms than Gowodean may want a steek. 

LouN. I fear you not, sae look you to yoursel', 
A's no forgot that folk forbear to tell, 
0' Sandie Grist, dung to the pock and string, 
Frae Hopper Mill where he sae lang was king ; 
Nor are a' dead who mind o' Eobin Orr 
Found stark amang the snaw at Thrieply door. 

Third Woman. Auld Piab, a bairn in guile, a saunt o' God, 
Though but a beadsman beggin' on the road. 
Black night, black wark, black load for that door stane 
Where houseless eild was left to die alane. 

Grip. Out, louns and randies, I defy ye a'. 
Your tongues lee-furred and foul wi' usquebah ; 
Come, Tarn, folk neither wait to fleech nor flyte 
For what they else ha'e got by legal right. 

[Hxeunt Grip, and Fell hurriedly. 

LOUN. [ JVho had been watching from the height] Hurra ! hurra ! 
here comes our ain Towu Clerk, 
The cause he canua' light maun e'en be dark. 

Wyse. [Entering ivith haste followed by Colonel Gowodean, Jack 
BR'iiT'i'D,SergeantGu'S^,andothers] Where's Gripanthreep, 
my friends ? 

LouN. Whaur? down the gait; 

Na, Mr Wyse, I doubt this tirue you're late. 

Wyse. What ! has he stopped the sale ? 

LouN. The sale's a' past, 

Himsel' the buyer and the laird at last. 

Col. Can this be true, and in my father-land 
Can knave in open day thus bare his hand. 
And force their legal owners' rights to yield 
Which they've unbroken held since Flodden field? 
No wonder, Wyse, that still you've lawless hordes 
Who take or lose as luck the chance affords. 
I tell you though, trained as to arms I've been, 
I shall not see my birthright Gowodean, 
More dear to me than all earth's range beside. 
In this arch villain's greedy clutch abide 
Without one blow struck — 

Wyse. Guidsake, calm your ire ; 

We've got enough and mair o' steel and fire. 
I warn you it maun be by ink and quill 
That we can win, and no by bow and bill. 

Col. Lose Gowodean! and that when one day more 
Would see me clasping at its hallowed door 
Sire, mother, sister, in my arms, at last 

Forgetting in that bliss the dreary past ! 
Speak not of it — 

Wyse. That's good sense at least, 

For yielding to an ill is nae sic feast 
That ane should bend until their back's in twa, 
To tak' the burden on before it fa'. 
Na, na; as few than you can better say, 
A' isna lost that comes in danger's way. 
I say there's hope ; but, losh, the tod's to snare 
Ere in Diinbrittan's town he seal and swear. 
For gets he there he'U round us cast a noose 
That a' the clerks in Scotland wimia' loose. 
Who'll girn the corbie? 

LouN. If it's done to that, 

I'll wad the buying o' a' Lun'on hat 
That I will girn the corbie. But bethink 
That they who would wi' Gibbie clink or jink 
Maun ken to soop the ice to ony rink. 
My certes, Mr Wyse, as you can tell, 
He's jouked mair lawyers than the diel himsel'. 

Wyse. He's cute I grant, owre cute, and 'him a rogue. 
Yet he who's skulldn' aye 'mang sheuch and bog 
Has kittle walkin^ ; mind, though whiles about 
The king's high road is aye the shortest route; 
Short cuts may lure the fool, and cheat the knave. 
But ne'er ae mile to honest folk can save. 
Sae lead the way, Eab Lounrig, bat be sure. 
Though we're in fleesome haste, we'U shun the moor ; 
Firm footin' to the nags and level grun' 

Beats a' the shortest cuts that e'er were ran. 
And as for Gripanthreep, I ken hun weel, 
Sly as a fox and slippery as an eel, 
Wi' rogueries countless and as mony sins, 
As in Glenfruin there are broom and whins. 
But hope I that, if speech o' him we get, 
He'll pause ere he contracts mair knavish debt. 
Sae I'll not gie him up, at least not yet. 



END OF ACT II. 

ACT III. 

Scene I. 

An Apartment in Kippenhousel Inn. 

Geipanthbeep and Fell. 

Fell. Losh, laird, I'm thinkin' and hae thought a while, 
'Tween head and heart, our guides through life's turmoil, 
That head, to lead, is but a douhtfu' torch, 
Owre sib wi' sel', owre near her entrance porch. 
To let ought in that might our ease annoy. 
Or keep ought out that might increase our joy. 
And, heedless o' what love or justice say. 
Seeks only to gie sel' her pampered way; 
Till comes the end, which head had pictured bright, 
Wi' death's dark curtain shuttin' out the light. 
And lo ! a's dreary, waste, and wild, and lone, 
Wi' ne'er a haun' to soothe or heart to moan. 

Grip. You're fu' o' fancy, Tam. Your gipsy bluid 
Ne'er pleased but when dull life is on the scud, 
Discardin' head wi' counsel clear and cool. 
You'd crown het heart wi' flowers and bid her rule 
Till a' gangs gleed, sae gleed that right it wrangs. 
And grows owre het to handle e'en wi' tangs, 
Wi' nae way left but way awa' to rin, 

Or, doubtfii' choice, de novo to begin. 

But e'en though summer's heart and winter's head 

I maun decide still onward to be led. 

The gait wi' head, whilk tho't be whiles in snaw, 

Keeps judgment cool, and passions ilk in awe. 

And gies mair hope when comes life's down- brae trip 

That rein and whip-haun' baitli will hand the grip. 

And, though the last turn's sharp, and rough the shore, 

Land us a' safe at Lethe's friendly door. 

Fell. And sae choose I that heart may be my guide, 
Wi' her in summer car through life to ride. 
Safe in her keepin', though at times she stray. 
Since 'tis to succour that she tints her way ; 
And safe, though whiles her haste, at pity's ca', 
May gar her j\mip right o'er some icy law; 
Safe, though well worn, when to the end we near, 
Since troops o' frien's keep gatherin' in the rear. 
Each wi' a hope to cheer, a haun' to prop. 
And keep the auld chai' steady till it stop. 

Geip. Tarn, lad, it tak's nae Solomon to see 
That this bit moral tift is meant for me. 
YT)u think I've served o'er lang wi' " Mr Head," 
And now should fee wi' " Mrs Heart" instead ; 
But judgin's hard when but a part we ken; 
(I'll prove't some day when we've mair time to speii). 
And Tam, you'll own, heart yon day had a share 
In what was done when, passin' Goultarbare, 
I found you, Tarn, and that's nae yester tale, 
A bruckit shachlan, nought about you hale. 
Stuck in a wulee like a stock o' kail; 

The tramp, your mither, wouf that you'd fau'n in, 
In fear and auger half, and half in gin. 
Now drawin' at your arms to get you out, 
And now your haffits dressin' clout for clout. 
Till it was plain you were as near the bit 
0' death and burial at ae benefit 
As e'er was crust to cheese. And but, my fegs ! 
For twa strong arms and Trotumfeldy's legs. 
Your race that day had lost a son, Tarn Fell, 
And what that might be worth you best can tell. 

Fell. Na, laird, that life preserved I ever knew 
Was to your pith and pity only due. 
And I hae tried wi' wiU and wark to twine 
Sic gratitude, nae doubt but gipsy coin. 
Still a' I had, as — 

Grip. Whist! that's past and paid; 

Wi' a' that's gaue we're done, sae let it flit 
Wi' last year's snaw. Wise folk need a' their wit 
To airt what's comin', and what's, come to knit. 
Eead that. [Putting a document into Fell's hands.] 

Fell. [Beading] " The Charter o' the Cowden MiUs." 
The sweetest nook o' laun' in a' the hills. 
Maist folks hae envied you that mailin', laird. 

Gkip. Frae me to you that envy's now transferred; 
The Cowden's yours. 

Fell. Mine! 

Gkip. Whist till I explain. 

Tam, you and I, if wise, can ne'er be twain. 
Twined in our interests, failin's, wark, and means, 
We canna baith live here except as frien's. 

We've managed weel; and, Tam, I'll no denj^, 
That now a straigliter road I'd like to tiy. 
But ae job mair — 

Fell. Noo a' aboon forbid ' 

Grip. Wliat ! lose what's in the kist for want o' lid ? 
That were a fool's decision. Hear me, Tarn. 
Aue needs nae screed o' words in yon to cram 
The gauge o' ony thing. Noo weel you've kent 
That to get Gowodean I've lang been bent ; 
But, lad, the toil and risk by whilk I've won 
Wdl prove but rotten waft ill dyed and spun, 
Unless to link the severed legal chain 
Writin' sae like to this {showing Fell a deed] I can obtain, 
That though by a'- the een on earth dissected, 
It could na' be for aught but truth detected. 

Fell. Mail- forgin', laird? 

Grip. Ca't what you like; it's just 

A kindly turn to help a frien' we trust. 
And after a' we little forgin' need; 
The testin' clause o' this unfinished deed 
Is head and tail o't. But let me explain. 
In reddin' up the lang unbroken chain 
0' charters clear that sent from sire to son 
The lands o' Gowodean, there turns up one 
Wi' testin' clause unfinished, and ane mair 
AVithout a date. I. hae these ends to square ; 
A' needfu' matter, and but want your print 
To mak' them coin as current as the mint. 

Jenny. {Entering hurriedly'] There's Town Clerk Wyse just come 
wi' haste dement, 

And he'll ride nae sic race across the bent 
Broom cods to shill; sae, laird, I thought it best 
That you should ken't, and sae choose ride or rest. 

Grip. Weel done, kind Jenny, you've the wit o' ten; 
But as we nae sic quarters elsewhere ken, 
We'll e'en remain and see wha daur to lay 
A finger on our sneck; [giving money to Jenny] and that's to say 
E'en though they kent the gait tilt, Jenny May. 

Jenny. They'll ken nae gait for me; but save us, laird, 
Wlaa shear where Wyse is binster e'en maun guard. 
But nae doubt you ken best; and thanks, I'm sure, 
Ifane keep's sic mind o' Jenny, rich nor poor. [Exit. 

Grip. [Opening an inner door and heckoning to Fell] This way, 
Tam, and bring thae papers; quick. 
Wi' Wyse at haun' events will hurry thick; 
Here; it's the sanctum where we can be sure 
Against intrusion for at least an hour. 
That Halket play, by whilk we thought to draw 
John Wyse to catch Glengyle, has fa'en in twa. 
Or he had not rode here at sic a pace 
To shake his legal truncheon in our face. 

Scene II. 

LucKiE Mackomaut's Sanctiom m Kippinhousd Inn. 

LtJOKiE in, her arm-chair. 

LucKiE. Was sic a Lammas market ever seen 
Since kine were sold on Kippinhonsel green ? 
My legs will break in twa; could I but steal 
Three minutes' lislience, not to sleeiJ, for 'tweel 
Sleep were as easy got 'mang sic a din 
As Paties' — sae, ye loun, there's three stoups in [sleeps]. 

Jenny. [Entering quickly'] Sleepin' ! and us sae thrang; weel that's 
a fling ! 
Hy'e, Aunty Jean! [calling loudly.] She's sound as auld laird King 
When sleeping aff three clarets mulled wi' gin. 
Hy'e, Aunty! snoring loud as Lowrie Lynn! 
Hy'e, Aunty! Aunty Jean! 

LucKiE. [SpeaJcing tlirffugli her sleep] Anither stoup ! 
And let the new score o'er the auld ane loup ! 
Set up your whistle, lad, na — 

Jenny. [Calling very loudly] Aunty Jean ! 

LUCKIE. [ Wakening in alarm] Aff wi' the lawin' ! fie, you saucy 
quean, 
What brings you here at sic a pitch to rout 
Like HeUan thieves gaun hame wi' stolen nout ? 

Jenny. Yovi sleep sae soun'. 

Ltjckie. Me sleepin' ! No a wink. 

Though few Stan' mair in want o't, maist would think. 

4. 

Jenny. There's four mair folk just come wi' clamour loud. 

LucKiB. And us already jammed wi' sic a crowd ; 
We've warp for nae sic waft; sae, weet or win'. 
They winna harry Kippinhousel Inn. 

Jenny. Hoot, Aunty! you've been wauken'd wrang end up 
To think o' grudgin' house-room, crust or cup, 
To aught wi' life in't on a night sae sair. 
The watch-dog's sel' has ceased this hour and mair 
To bark at gangrels urgin' back-door fare. 

LucKiE. Ou aye! Braw charity, when ane can draw 
Frae frien's pock-neuk the meal to gie awa. 
But wha's thae comers? 

Jenny. Kent folk, a' but twa; 

Auld Jake the ferryman— 

LuCKiE. The like o' him. 

His auld gleet scow for Kippin Inn to trim. 
That's ane; wha mair? 

Jenny. The neist's a chiel set prim, 

Wi' elwan' back, a' impudence and een, 
A sojer at the best, or should hae been, • 
Although he's missed, by legs for rianin' made. 
The steel and tow belangin' to his trade. 

LucKiE. Aweel? 

Jenny. That was the second; then the third, 

A lordly lookin' man wi' beard and swurd. 
Who seems to think't a special act o' grace 
To stop at a' at sic a lean-to place, 
And speaks as if the inn were bound to fill 
Guid roads and weather out as weel as yill. 
The fourth— 

LUCKIE. A fourth o' sic a browst! wha's he? 

Jenny. 'Deed nae improvement on the ither three, 
Auld Fiscal "Wyse — 

LxjCKiE. Auld Wyse ! Was e'er sic chance, 

And Grippie here? That might stir up a dance 
Would bring the house about our lugs; rin, rin. 
And let the laird ken wha's come to the inn. 
And leave the rest to him; the cheil's to mak' 
Wha better kens whilk road, 'mang sax, to tak'. 

Jenny. [Aside] He's tauld already, but she need na' ken; 
'Deed in an inn, or ony gait, to fen, 
Ane maun keep mony mae cracks to their sel'. 
At least 'bout men-folk, than abroad they tell. 
Sae rU gae rin, for, as bouls row, 'tis plain, 
Wi' frien' to ser' I maim be back amain. [JSxit 

LucKiE. 'Tween Wyse and Grippie something ane may guess 
Is cookin', like to prove biit hangman's mess. 
But wantin' nae sic het spice to digeest. 
We e'en maun try elsewhere to airt the feast. 

Jenny. [He-entering] I've seen the laird, and he'll no move a foot 
For a' the fiscals between this and Bute. 

LucKiE. Weel, weel, he's had the choice to stay or start; 
Blaw win', blaw warlock, we hae done our part, 

Jenny. But hoo'U we bed them? Eoom there's no an inch. 

LUCKIE. Your uncle aye drew brandy in sic pinch. 
And trow wi' it the jimpest nook would ser' 
To bed and blanket half a score and mair. 
But, lack-a-day, your uncle and his ways 
Are gane wi' Autumn's wun'. HeaVn's haun' we praise 
Who saw 'twas weel frae sic a world o' pest. 

And sic a sair ca'd house, to gie him rest. 
Gane ! gane alack ! He saw na meet to spare 
Though three weeks would hae put us ower the Fair. 
Hech, sirs! But sad or sair we e'en maun rin; 
Grief maun be stepbairn in a market inn. 



Scene III. 
The Parlour in Kippinliousel Inn. 
Colonel GowoDEAN atid Wyse. 

Wyse. If once our scouts were back, old Jake and Gunn, 
You'D. find the tod's been to his cover run. 

Col. You're confident. 

Wyse. Plack sure, for, as you've heard, 

0' inn and mailin' baith frien' Grippie's laird. 
And has, if a' be true, bed, board, and yUl 
'Neath Kippinhousel roof, whene'er he wHl ; 
And he's nae chiel elsewhere to pay for ought 
Whilk here he can command without a groat. 
But here comes Brend the doubtfu' case to clear; 
Weel, Jake, you've managed on the eel to steer? 

Bbend. [Entering] All right! all right! I've overhauled the craft. 

Wyse. I told you that ! 

Brend. Hush ! hush ! He's right abaft, 

Wi' weather-eye a-top, if we'd succeed 
We'd best make for the offing, and wi' speed; 
He knows that we're in chase. 

Col. And what of Gunn? 

Bkend. He's gone to parley with the garrison, 
The aunt and oe, ilk just as slee a hen 
As e'er looped apron string round gowks o' men. 

"Wyse. At that trade, Jake, a' she's are much the same, 
Though married practice nae doubt makes the dame 
In a' its higher branches mair at hame. 
As for puir Gunn, he's just as deftly caught 
'Tween Jenny and her Aunty Macomaut 
As e'er was toad in treacle; he'll be here 
When he's nae mair to tell, nor them to speer ; 
The/11 spike our Gunn 'sure's haggis rests on spice. 

Col. [As Gunn enters] Nay, here's our trumpet — 

Wyse. Lookin' down in price. 

Col. Well, Gunn, is it capitulate or storm ? 

Gunn. I' faith I feared we'd have to siege in form ; 
But they've agreed to treat, though, truth to say, 
I would not venture much upon the day. 
In short, they're with the foe; but, caps and starch! 
Here comes the van-guard; look you how they march. 

LuCKiE. [Entering with Jenny] Weel, sirs; You, Maister Wyse; 
wha ever could 
Hae looked for you sae late ayont the wood? 
Is't beds ? [Aside to Jenny] Deil dock your kirtle no to ken 
The ganger. [Alovd] Beds ! Aye surely, gentlemen. 
[Again aside to Jenny] Quean ! are you blin' or without wit to guess 
That this lang chiel wi' the outlandish dress 
Is our new ganger? Though his first time here, 
I ken him by the squint and keekin' leer. 
That's part o' a' his kind. Bin, hizzie ! rin 



86 GOWODBAN. [acthi. 

And help Eab Bousie to wheel out yon gin 

To Fauld's Bhn-Barn. On't if his haun's he lay 

'Twill heat the claret tulzie a' to strae ! [Exit Jenny. 

[Aloud] Na surely, sirs, the best the inn can gie 

You hae at your command, as weel't may be. 

Had I but dreamed 'twas you — 

Wyse. Na, say nae mair, 

Things further gleet will straight wi' sappy fare; 
But, teU us, has Laird Gripanthreep been here ? 

LUCKIE. That win I, Maister Wyse, but first maun speir ; 
For 'mang the crowds this day gaun but and ben, 
I doubt if I saw ane for every ten; 

But [As Jenny enters] here's our oe, be wark's need what it may. 
Who ne'er wants time to glint at ought that's fey; 
She'll teU you if the laird's been here the day. 

Jenny. Me glint, who's been before the screech o' dawn 
Fechtin' 'tween time and wark wi' ilka haun', 
Wi' no a steik kept clean; but it's eneuch; 
Folks speired a' day if I'd been at the pleuch. 
Our ain laird here ! Ten might hae been about 
Unkent to me. 

Wyse. 'Tweel, Jenny lass, nae doubt j 

But it's to us a doit or less the same, 
Whether the laird's snug here or snug at hame. 
Sae bring our snack, warm, tasty, qmck beside. 
For it's but doubtfu' yet how lang we bide. 

LucKiE. [Aside] Guid send that ye may ride. [To Jenny aloud] 
Now at your speed; 
For, gentlemen, we weel may guess your need. 

Bring o' the best we liae. [Aside to Jenny] Quick, see the laird, 
And tell him a'; he'll ken how best to guard. 

[JSxeunt LucKiB and Jenny severally.] 

Col. What! Bide to-night! 

Wyse. Na, answer that yoursel'. 

But know, to-morrow, on the chap o' twel, 
A legal pin your father's door will sneck 
That a' the hammers round us winna break ; 
But if the town e'er that we maun to win 
We'll kep the slot before he get it in. 

Col. Enough! enough! Dear Wyse, to saddle, ho! 

Wyse. What ! Ere we wet our whistle ? Trust me, no. 
Campaignin' horse and foot to you's kent wark ; 
But as for me I'm famished to the sark. 
Besides, if we should meet, as Jake can tell. 
The twa we seek. Laird Gripanthreep and Fell, 
We'll need, as rank and file, baith crust and stoup 
Ere wi' them we can hope Mirk Lynn to loup. 
Sae haste, and on nae nick-nack table bide. 
But eat like tinklers and like reivers ride. 



Scene IV. 

The same ApartTnent in Kippinhousel Inn as in Scene First. 

Geipanthreep and Feli,. 

Geip. I tell you. Tarn, at length I've crowned the height 
The whilk to speel I've toiled baith day and night; 
And now would need but tentin' as I haste 

Ayont the haugh the fruits o' thrift to taste. 

Yet at the moment^ wi' his cloven foot, 

Comes Wyse, to cut the net and steal the trout. 

Fell. How can he do't? 

Grip. Ae way is a' that's left. 

If he can kep us ere, the hook we heft, 
And in the mailin get our Kirst infeft, 
He'll wi' his legal birdlime, sham, and din, 
Fast 'reist us till he play ilk card to win. 

Fell. Kep you, laird? Kep swallows wi' a flee! 
He'll kep you nane unless you kep'd would be. 
Wi' eight hours' start a' may be sealed and signed 
Before his night-cap's loosed, if you've a mind. 

Gkip. The very yett I'd loup; but Tarn, my frien'. 
Till your deft haun' to thir twa deeds hae gien 
The legal cleek, a' efforts will be vain 
Auld Gowodean with Gripleywest to chain. 
Can you refuse? 

Fell. It's hangin', neck and rape! 

Grip. Hangin's nae possit, Tarn, in ony shape; 
But if your craig's for ihat wi' tow infeft 
I'll ware my ain on ony tow that's left. 
Hang you for forgin' ! They've but next ta tiy 
To string up Chief Glengyle foTf,ndm' kye. 

Jenny. [Ontside, TcnochiTig cautiously at the door] Whist, lahd ! 
it's me; na, dinna lift the latch; 
Mair need to bar when old tods jouk and watch. 
Whist ! Wyse and yon three loons — why, you'll can guess — 
Hae fixed to ride in half an hour or less. 

Grip. Thanks, Jenny lass ! The brawest plaid and gown 

That can be foimd in a' Dunbritton town 

Are yours the mom. Flee, get our yads in graith, 

And lead them yont the Hag frae pryin' scaith. 

In minutes five we're there; be dumb and blind. 

And this night's service you'll hae cause to mind. [Exit Jenny. 

They drive us hard, but they've to match a pair 

"VVlio've slipped through noose tied tight with thrice their lair. 

Fell. What o' the deeds ? 

Getp. Up wi' them in the case. 

Change pen for spurs, for we maun ride a race. 
First shots oft fail, that folk wi' mense and wit 
May fii-e again and twice the target hit. 
And, Tam, thus brought to bay, I teU you plain, 
Wi' means the readiest I will baud my ain. 
John Wyse has mair than ance contrived to press 
Between me and the surety o' success; 
To try't again, as Heaven's o'er hifh and low. 
He'll pay a price for't that he counts not o'. 

Fell. If that meatus fechtin', laird, my gipsy hide 
Will tak' far kindlier wi't than aught beside. 
For o' my other skill, whate'er you think, 
I'd fecht my foes thrice o'er wi' clour and clink 
Rather than speet them ance wi' pen and ink. 

Gkip. Paith's best, and, Tam, we may hae baith to try. 
But on horse flesh we e'en maun first rely. 
To saddle, then ! for if the town they gain 
Ere -we've got deeds and sasin right in train. 
We may hae work we'd rather let alane. 

Scene V. 

The RighvMy between Kippenhousel and Dunhritton, and near the Gate 
entering to the Mailing of Gowodean. 

Gripanthreep and Fell jwst dismmmting, Gripanthrbep's horse disMed. 

Grip. [^Examining his horse's leg] Tam Tavert's luck, who his lang 
wizzen brack 
As he raxed o'er to gie his bride a smack. 

Fell. Is't really snapped ? 

Grip. Like winnel strae; and fate, 

To gie the kick sae near the auld folk's gate, 
'Twould make some fools jalouse that Sandie Fry 
Had got his sooty finger in the pie. 

Fell. Fate's in't! 

Grip. 'Tweel aye; but in't or no, I vow- 

That neither man nor mair shall stop me now. 
Think you I'll lose by sic left handed jirk 
What I've made ripe by years o' anxious work ? 
No, Tam, though left wi' but ae spavened horse 
We'll ride and tie till at Dunbrittan corss. 

Fell. If there be need; but can you think that Wyse 
Will snap o' quarters guid the cozie ties 
To ride on sic a night? 

Grip. [Listening] Hist ! cHck, click, clack ! 
Prompt to your question there's an answer back. 
Here, turn your lug and list, as jouks the wun. 
The tramp o' horse frae Hilton's causewayed grun'. 

Hark! there they flee. That's Wyse, my head I'll vouch; 
And shall I now, like weel kicked collie, crouch 
And let them by? Or — or — na, Tarn, ride on. 
My mind's made up ; but I maun be alone, 
Wi' neither een nor haun's except my own. 

Fell. I've aye obeyed you, laird; some think owre lang; 
But you've been kind, and I've — ^"deed baith's been wrang. 
But leave you now I winna; beuk and beild, 
I'm here to stick tilt, flyte, or fecht, or yield. 

Geip. Yield! Never; wi' a right haun' at my side, 
I'll bide the brinnage here whate'er betide. 
Yield! Let them pass ! A laughin' stock to be. 
Never, Tam Fell. And what reply I'U gie 
To that, if wait you will, you soon shall see. 

Fell. [As he sees Geipanthrebp preparing his pistols] If that's to 
be the gait o't, I say, weel. 
Here at your back I stand, come lead come steel [preparing his tveapoTis]. 

Grip. Just please your sel'; creep yont ahint the stane. 
And do as I do. Mark them ane by ane. 
John Wyse shall find, hke mony mae, owre late. 
That ance owre often he has crossed my gait. 
Noo steady, Tam, for past they mauna ride 
Until the toU that we demand they bide. 
Eenew your primin', and forget na, lad. 
That Fiscal John rides Watty Sim's grey yad. 
Mark weel, if you're a man. They're on us — noo ! 
[As Wise and others approach rapidly, Fell and Geipantheeep fire\. 

Col. [Firing at Geipantheeep] Most are content to rob their 
victims. You, 
Base wretch, with hatred hot, must kiU them too. 

Fell. [As he sees GEiPANTHREEP/a^^] Say, laird, will I strike in? 
I'm nae way fleed. 

Geip. [Faintly] Na! na! ISTought better thaa this murderous 
deed 
Could ere be sent on whilk our cause to plead. 
[Addressing Wyse as he approaches] I thank you, John. 

Wyse. Fie, Gripanthreep, renounce 

At sic an hour your legal c[uirk a.nd bounce. 
Plead ! Wha can tell at whose bar it may be 
You next maun plead? Help, help, men; we maun see 
What's wrang — [Id/ting Gkip. ivith the assistance of the others!] 

Geip. It's little odds whose was the haun'. 

In justice sight you a' alike will staun'. 

Col. The act was mine. 

Grip. [Growing fainter] Quick down wi' that,^-Tam Fell! 
And ony mair the gallant likes to tell. 
Confession and twa witnesses, my sang; 
He'U want a neck that that wiU fail to hang. 
And wha are you wha think' st sae guid a joke 
To scamper o'er the highway shootin' folk? 

CoL. Who am I? Knave, if you can comfort glean 
From knowing that — 

Wyse. Whist, whist, dear Gowodean, 

He'll bleed to death; help ane and a'. Whate'er 
Betide, we e'en this night maun lodge him here. * 

Geip. [As they lift and are carrying him towards the- house] Gowo- 
dean! whilk Gowodean? ■* 

Wyse. You've caught the name; 

Just him we lang thought lost, now welcome hame. 
Oppression to resist, and right to claim. 

Grip. [Vcnj faint] And was't liis haun' e'en now that laid me 
straight, 
Just here! just here! beside his father's gate? 

Wyse. Od, laird, keep in your wun' ; I rather doubt 
You'll need it a' ere time gangs far about. 

Geip. [Failing fast} The son! He's dead! Oh! water! a's sae hot! 
Tarn Fell, you.'ll swear you saw him fire the shot. 
I'mroastin'! Water! Tam, refuse the bode! 
The mailin's bought and sold. Let's take the road ! 
Auld Cleikum Wyse may — oh ! — [faints]. 

Wyse. ' There's life and death, 

And laun' and gowd; in keepin' him in breath. 
Haste wi' him. Colonel! Mind you, should he gae, 
Fair Gowodean gangs wi' him bank and brae. 

[Exeunt all hut Fell, carrying Gkipantheeep]. 

Fell. If this wun' bauds, Tam Fell, ane maist can see 
That Grip, and you asunder blawn wiU be; 
And though nae scaith I wish him, yet, my word. 
The thought of freedom wings me like a bird. 
What chance is mine, while thus to Grippie tied. 
But laws to break and broken laws to bide. 
Wi' prospect o' sic fee, ere lang had run, 
As keep me rowth ia tow but scant in wun'. 
And yet, laird Grippie is na a' cross sawn. 
But has the straight dreel too as weel's the thrawn, 
Like mony mae we ken. The Cowden's mine, 
A prize I ne'er expected, proves him kin', 
Besides his promise, that when things cam' roun' 
He'd find me a guid wife the gift to crown. 
And, though he said na wha that wife should be, 

His look left little doubt that Kirst was she. 
Kirst ! Scarce the pattern claith that ane would care 
Sae near the skin for guid and a' to wear. 
Yet with her smooth side too, like cats; and ane, 
Nae douht, by strokin' saft might keep her fain. 
Hech, Tarn ! and it's a frien' that speaks the word. 
You've gane waur gaits than o'er by wet-shoe ford. 
And,, ere the niornin's sun's half-way to twel', 
Hae twa words on the case wi' Kirst hersel'. 
Besides, it's best that first she learn the scaith 
Come o'er her brither frae a friend 0' baith. 



Scene VI. 

The Interior of the Rouse of Dominie Loebairn. 

Colonel GowoDBAN, Wyse, Dommie Loebairn and Alice. 

Col. And is there no way with this Wrong to cope? 

Wyse. Indeed I kenna' where to hang a hope. 

Col. Justice! 

"Wyse. Is chained as fast by legal quirk 

As if she'd been stuck stark by Heilan' dirk. 

Col. Well, equity! 

"Wyse. That's worse and worse; few now 

Ken aught about her. Grip., maist folk will vow. 
Ne'er had a dealin' wi' her a' his days. 

Col. "What ! Equity and justice left the Braes 
Where they so long controlled our simple ways? 
I would not hear a stranger tell such tale. 

DoM. Na, Cornal, Heav'n be praised, though we bewail 
Owre mony 'mangst us taigled sair wi' greed, 
And stragglin' ilka gait where sin may lead, 
Yet, in the main, 'mang vices that prevail 
The virtues weighed would still keep down the scale. 

Alice. But, father dear, on this auspicious day. 
When hearts, wi' joy impatient, chide delay. 
Maun we, like helpless sheep, stan' in a raw 
And see the fruit, ripe in our laps to fa'. 
Melt, while we moan, like spring's untimely snaw ? 

Wyse. Weel, Mrs Alice, it's just health to hear 
An advocate so fair our counsels cheer. 
And if the auld starched jilter, Luckie Law, 
Could be persuaded, e'en by gentle thraw, 
To turn her blin' side to our fatal flaw, 
A' yet might prosper — 

Col. But— 

Wyse. That but, dear frien', 

I dread, I dread, will cost -you Gowodean. 

Col. How can you speak of this with heart so whole? 
I teU you, Wyse, it so disturbs my soul 
That neither surge of battle grim and red, 
Nor wilder rout choked with the falling dead. 
Ere moved me so. Can it be right to yield 
Unto a law which would such outrage shield? 

Wyse. If breakin' laws were like our chance to mend 
You'd hae my wiU to turn them end on end; 
But 'stead o' that, jade law's the only peg 
On whilk poor hope yet rests her crippled leg. 

Indeed, if Grip.'s no spared to do't himsel' 
There's nae power else that can success compel. 

DoM. To do't himser ! Laird Gripanthreep relent, 
And drop what 'tween his teeth he hands sae stent ! 
Need words on sic a balderdash be spent? 

Wyse. No very like, I own. 

Alice. what a blight! 

Col. I cannot realise it; that a light 
So fair should be o'ercast with sadden night. 
But hear me, friends, for thus I plight my vow 
That Gripanthreep— 

KiEST. {Entering hastily] Na, maister, spare him now; 
He needs compassion mair than ban or threat. 

Col. Compassion for a villain ! 

KiEST. You may say't ; 

But what mak's villains, villains o' the best? 
Is't no when some lust pampered o'er the rest 
Eeigns whup in haun', and, clotidin' sense and mense. 
Drives man as callous through ilk moral fence. 
As if the hearts, rent by his selfish sin. 
Were but the muck beneath his Janet's shune? ' 

Wyse. How fares the laird? 

KiEST. As ill as ane can fare 

Whose mind and frame, baith drowned in pain and care. 
Bend to the yird to hide them frae despair. 

Col. What could he look for? 

KlEST. Gowodean, 'tis ill. 

When but a part we ken, to judge wi' skill. 
The laird has no been a' nor aye to blame;. 
As I've heard you yoursel', John Wyse, proclaim. 

AVVSE. And will again; for, mid deeds slee and .low 
I've seen, like spving-buds, bursting through the snow, 
Your brother's better sel', though geyly pressed, 
Gie proofs o' kindness equal to the best. 
But, Kirst, I e'en inaun add, lang years hae passed 
Since on sic deeds I'rae him we've looked the last. 

Kirst. A bairn o' summers sax, mysel' o' ane, 
AVas Gibbie when our parents baith had gane, 
And on a world 'gainst whilk 'tis vain to moan 
We were twa wailin' orphans helpless thrown. 
Then raxin' to the future, big o' heart, 
Gibbie the wean caught manhood's pith and art, 
And wi' a father's love, a playmate's glee. 
Toiled late and ear' to meat himself and me ; 
Till at eight years I too a herdin' got, 
Wliilk helped to eke the hunger o' our lot. 
And sae, without a childhood, man's estate 
He reached at length mid struggles rife and great; 
And may be, mid the strife, he left behind 
The charm o' that sweet tie o' human kind 
Whilk man to brither man alone can bind. 

Alice. Na, Kirst, we pity him ; but judge the wae 
His cruel course on Gowodean maun lay. 
E'en at the hour when winter long and dreai' 
Was in a joyous spring to disappear. 

Col. True, love; no wrongs endured in childhood's morn 
Can shield his cruel deeds from virtue's scorn. 
We judge — 

Kirst. His sister pleads his cause — 

Hae mense; your britlier's deeds, baith last and jBrst, 
Not only wrought this ruin, but e'en now 
He thwarts our righteous claims wi' brazen brow. 
Eepentance, wi' her stown goods up her sleeve. 
Is scarce the grace in whilk gash folk believe. 

KiEST. Maist true, John Wyse; and judgment rashly gien 
Is maybe just as gleed in prudent een. 
And a' my errand here this heavy day 
Is just, ilk plack, repentance' price to pay. 
Sae Gowodean, that you're the long lost son 
For whom the hill- folks' sorrow ne'er was done. 
Your features tell, thoiigh noo, as veiled in ire. 
They want the kindlier aspect o' your sire. 
There [giving him a packet of papers], in sma' beuk, take back the 

mailin' fair, 
Whilk has cost yours and ours sae meikle care, 
Noo free o' debt as when on Falkirk Green 
'Twas bravely won by Gaspard Gowodean; 
And sae fareweel, our roads hae little chance 
Again to cross in life's bewilderin' dance. 
Fair joy to a', and Alice, joy to thee. 
Who ance we hoped a sibber frien' would be. [Hxit humedli/. 

Col. What means she, Wyse? 

Wyse. [Taking the papers and examining them carefuUg] She 
means what's good and mair. 
For here's ilk deed, made tight by legal lair, 
Tliat gies back your possessions hilt and hair, 
And, what's right strange, a free discharge, weel drawn. 
For ilka plack Grip, held upon the Ian'. 

DoM. Back free o' debt, a gift! can ane believe? 

Col. a gift no Gowodean cau ere receive. 
The laud's our own, and its return we claim 
As simple justice. But a gift to name 
From him; no, never! Though the sacrifice 
Be great, I'd rather yet lose aU, dear Wyse. 

Wyse. Ower meikle, when its good 's no ill to tak', 
And unco few tak' trouble to gie't back. 
But that or no, we've yet sae much to plan 
'Bout other things, dear frien's, as weel's the Ian', 
That we're mair like to get ilk end to clink 
If tiU the morn o'er a' we calmly think. 
Sae Dominie, auld boy, as weel we ken, 
That you've baith welcome and a kebuc en', 
We'll e'en trespass; and as fair Alice' praise 
For nappy brewin's kent through a' the Braes, 
We'll no let care stan' sentry o'er the yill. 
Nor count the stoups that happiness would fill ; 
For joy and success, knit in kindred yoke. 
Ne'er had sic chance to laugh wi' happy folk. 



Scene VII. 

The House of Gripanthkeep. 

KiKSTBN Gripanthrbep and Tam Pbil. 

KiKST. I'll no deny, the road seemed straight eneuch, 
Tho' aye, somehow, it trailed us through the sheucli; 
And, to be frank, if such my choice should be, 
To toil for bite and brat on scrimpit fee. 

Or try that gait again, I'll drudge for hire, 
And let wha like be lady, 'niang the mire. 

Tam. Weel vowed. As for mysel', it aye cam' true, 
Though whiles I got some tufts o' slee shorn woo. 
It fell as sure as water seaward rins. 
That I tint a' again "gaun through the whins." 
And noo I feel that it's His ain decree 
That gear, sae gotten, maunna bide but flee, 
And that left-handed wark, though paid in part, 
Ends aye in naked back or broken heart. 

KiEST. 'Deed, Tam, than us few had mair cause to learn, 
That thieve-thrum'd waft can mak' but rotten harn. 
Lang may the lesson last. 

Tam, Amen, I'm sure; 

Ane's sores to ken is mair than half the cure. 
But how's the laird ? 

KiEST. Whiles better and whiles waur, 

As noo the mind and noo the body jar. 
The past afflicts him, and the future's dark, 
And conscience waukened crowns the dreary wark. 
I fear he's by wi't. 

Tam. Na, we hae mair trust. 

A sick repentance aft brings near the dust. 
But seldom tilt. 

KiEST. Tam, to my words gie heed, 

Eepentance comin' wi' an ounce o' lead 
Eight through ane's oxter, as to him it fell. 
Is nae doun bowster as he noo can tell. 
Na! na! I'm far mista'en if ever mair 
He lift his head in mortal wark to share. 

Tam. Puir laird, and sae our watchfu' aim should be 
Frae deeds, that bring sic awsonie weird, to flee. 

KiRST. There we're at ane, tho' through the lumxj, Tam Fell, 
Few roun' sic deeds could jink sae weel's yoursel'. 

Tam. Owre true, but I'm a man ! 

KlEST. By whilk you mint 

That certain queans were nae sae far ahint. 
I canna contravert, na niair I own, 
Sae bleared -m! selfish graspin' had I grown, 
That things seemed only right my ends wliich gained. 
And only wrang which hindered or restrained. 

Tam. And yet you were by nae means mealy mou'd 
In blamin' others. Me sae aft you cowed 
Wi' threats for sin, that whiles I've watched a' night 
To keep aught thrawn or doubtfu' out o' sight. 

KiKST. That's like eneuch; few cauk the roads they rin; 
And mony check an ill wi' rage and din, 
Just to secure themsel's mair peace to sin. 
But Tamus, lad — 

Tam. Nae mair o't, Mrs Kirst. 

Confession leads to grief, and grief to thirst ; 
And that puts me in mind, to be hame free. 
That my first meal the day I've yet to see. 

KiEST. Is't that you tell, and you just aff the moor, 
A ten mile tramp? I kenna ane sae dour. 
But that, we soon shall mend; sit down, sit down; 
Would we could smooth our other ills as soon. 

Tam. [Aside as Kikst is Iv^y laying meat and drink on tlie table'] 
Is that Kirst Gripanthreep sae changed in speech ? 
Wi' voice noo saft that used wi' rage to screech, 

Hech, lass, it speaks nae want o' light within 
Wlien there's sic sunshine on the very skin. 

EJEST. [Aside] I ken it's Tarn, what's left would prove the 
man; 
But Tani, new made, as if by fairy han'. 
Looks frank wi' truth, a voice wi' kindness clear. 
And fruitfu' deeds to match, as we can hear. 
Hiegho ! what's this ? — but, dear me, I forget 
That he's, puir chiel, baith- hungry, cauld, and wet. 
And that men folk, in temper short at best. 
Are nae way less wi' drouth and hunger prest. 
[Aloud] Noo, Maister Tam [pointing to him to sit doiim at the table, 
which he does, EjEST also sitting dovm]. 

Tam. Noo, Maister Tam! what neist? 

KiEST. You ca'd me Mistress Kirst. 

Tam. True! at the least; 

Lady o' Gripley West and Thorney Brae 
Is surely mistress wheresoe'er she gae. 

KiEST. Wlmt! Gripley West! And hae you yet to hear 
That a' that Gibbie claimed in Ian' and gear 
Has gane as clean's the leeks o' thretty-three. 
And left me lady jist o' what you see. 
E'en twa stout arms to work for penny fee ? 

Tam. I canna say that this is wholly new. 
And, 'deed, to mak' nae mair o't, but be true. 
That's e'en my errand up. You ken the laird, 
Besides the rest, had Cowdens, house and yard. 

KiEST. That ken I weel, and ken how lang beside 
I hope its present laird its laird may bide. 

Tam. In sic a wish I join wi' a' my heart. 

The laird's no far awa — see ! there's the chart [handing her a paper], 
That makes a' steive. 

KiRST. [Beading the document] Wlaat, Tamus ! would you gie 
Without a plack the Cowdeus back to me ! 
'Twas a' you got, and weel we ken how hard 
You wrought, baith head and hide, for the reward. 

Tam. The Cowdens wasna' a'. 

KiEST. Good news, indeed, 

■A favourite you wi' Gibbie sae to speed. 

Tam. Weel,' weel, he promised. 

KiRST. Promise! Tam, my frien', 

That's scarce the stauf on whilk wise folk would lean. 

Tam. The promise, Kirstie, rests na wi' the laird, 
Or I, like you, might fear ilk hope interred. 
But on anither — 

KiRST. What were you to get ? 

I'd like to help my brither out o' debt. 

Tam. He promised wi' the laun' what, truth to speak, 
I thought na' then sae worth my while to seek, 
But noo hae changed my mind; and but that I 
Wi' Cowdens' lairdship am already by, 
I'd gie't twice o'er to hae what then to me 
Seemed hansel no sae big to get or gie. 

KiBST. Na, there's the charter [offering hacJc the charter], swaup it, 
sell't or gie't. 
And get that temptin' good you think so sweet. 

Tam. If she who has wi' this dear " good" to do. 
Should speak as kind a word as you speak noo, 
I'll no hae far to gang till the reward 
Is in my arms then promised by the laird. 

KiRST. Ell! In your arms! Wliilk o' us, Tarn's gane gyte?: 

Tam. 'Deed, Mistress Kirst, as T would read the write, 
Nane o' us e'er before were half sae right. 

KiEST. Weel, men folk's ill to ken; like drumlie linn, 
Ane ne'er sees farther through them than the skin. 
I thought I kent our Gibbie gye and weel. 
And noo I hear that he had gifts to deal 
Sae wonderfu', o' whilk I ne'er heard tell — 

Tam. You ken the gift as weel's you ken yoursel'. 

Kirst. ISTa, Tam! 

Tam. Na, Kirst! We need nae langer sift, 
You were yoursel' the "to-bread" to the gift. 

Kirst. Me! 

Tam. Aye, jist you. 

KiEST. Weel, that's a crack, Tam Fell, 

You short sin syne had little wish to tell. 
You thought o' me — 

Tam. Jist what o' me you thought, 

As gleed a check as e'er blin' weaver wrought. 

Kirst. But what brought roun' the change ? 

Tam. I a' gait heard 

That you had been wi' Alice and the laird. 
And frae them baith had won sic high regard. 
They kent na best how they the act could praise 
By whilk you sought past evils to erase. 
A' this I heard and mair, and thought that she 
Who o'er her woman-frailty rose so hie 
Might to some favoured joe sic blessings bring, 
As mak' him 'mang the rest a very king. 
Wi' thoughts like these sae filled, hope aye at haun', 

Urged that, lio\ve\'er low my chance might stan', 
I shoiUd put in my bode, and right or wrang 
You've now, dear Kirst, the burden o' my sang. 

KiKST. I canna miss your meanin', Tani — 

Tam. 'Tweel no. 

KiEST. And it may no be out o' place to show 
That rumour, ridin' roun' fra' yett to yett. 
Has mair than ance refilled the gausy net 
0' ilka gossip, aye for news athirst, 
Wi' mair braw cracks o' Tamus than o' Kirst. 
And, 'tweel, when ane's aye hearin', hours and days, 
. Sae mickle published in anither's praise. 
They canna' help but think, and thinkin', 'tweel. 
You'll hae a guess yoursel', Tam, what they feel. 

Tam. Kirst, dear Kirst ! But dear itsel' seems tame 
As would a' ither words that tongue can name, 
To tell the bliss that fills baith heart and e'e, 
Wlien she you lo'e owns that she lo'ed may be. 
Yet let us not in selfish bliss forget 
Those you've so helped to free from weary net, 
And like oursel's, wi' joys expectant prest. 
Fret for the mornin' that's to see them blest. 

KiEST. Mean you the Gowodeans ? 

E'en them indeed. 
Now from the wae of fifteen winters freed. 

Kirst. A wondrous tale ! And have that mournfu' pair 
At length met him for whom in lang despair 
They grieved as for the dead ? 

Tam. Na, Kirst, not yet. 

Frien's feared the shock their aged frames might get, 

Thread -bare wi years o' wae, if in their lap 
A joy so great were a' at ance to drap. 
So they as yet but ken, how some years gane. 
He was in life, and sae may yet remain. 

KiKST. On what a spring o' bliss that hour will shine 
That sees them in ilk other's arms entwine. 

Tam. That hour will shine the morn, for fixed it's been 
That a' will meet who count that house a frien', 
Lang ere the day is auld at Gowodean. 
And nane that day will be more welcome made 
Than you yoursel', for so they a' hae said. 
But come ! as burns wi' autumn spates rin fu', 
Sae flows my gushin' heart wi' feelin's new, 
That I maun out where skies alone confine. 
And hill and loch in rival grace combine. 
There only space for love's wide tale is found. 
And only there is all harmonioxis round, 
Where from ilk flower fresh themes to lovers spring, 
And from ilk bird new notes in whQk to sing. 
Sae come, dear Kirst; na, [putting his arms around her] this way noo 

gang we. 
Where hearts are linked arms linked nae wrang can be. 
We'll hie to Nether Woodneuk's bonny dell 
Where 'tis sic bliss ought sweet to hear or tell. 

Scene VIII. and Last. 

The Court Yard of the Mailing of Gowodean. 

GowoDEAN, Maud, Bess, and others seen in cunversation. 

Maud. And do we lift again our joyfu' een 
Upon your ivied wa's, sweet Gowodean, 
And hear once more the birds in tunefu' throng 
Eeprove our faithless doubtings wi' their song ? 
And can it be, this day wi' bliss to crown, 
That we'll see ane before its sun gaes down 
Who's seen oui' bairn in life ! Guidman, to find 
Sic bHss on earth leaves hope itsel' behind. 

Gow. When Heav'n bestows, nought wi' its gifts can cope, 
AVhether 't be fruit o' faith, or sun o' hope, 
Por than our fondest dreams at length more blest 
We find ilk loss repaid, ilk fear repressed. 
And wake that wondrous truth again to prove 
That He for us hath everlasting love. 
'Deed, Maud, as things noo fashion, wha can tell 
But we may yet e'en see our Will himsel' ? 

Maud. 0, dear guidman, you speak wi' trust for baith, 
While I who ance was boldest in my faith, 
Noo that a streak o' light shines 'boon our head. 
Feel broken down wi' some iU omen'd dread. 

Gow. That's woman's way. When a' lies in the dust 
You shame us menfolk wi' your ceaseless trust; 
But when the clouds lift up and light appears. 

You slack your grip becowed wi' groundless fears. 
But look, guidwife ! ^vliat crowds frae a' gait roun'. 
And by ilk road and path approach the touii. 
If thae's a' frien's, then favoured sure are we 
'Boon rowth o' better folk. Na, come and see. 

Maud. Weel, weel, what flocks ! The like was never seen 
Since birk and hazel grew on Gowodean. 
But to sic crowds what can we fetch or fill, 
New hame to house as hare's the birks at Yule ? 
Scant room to haud them, a' thing scant I fear. 

Gow. A' scant, but welcome, aye the cream o' cheer. 
[Bess enters] But here comes Bess, who I could see's been thrang 
Wi' pat and girdle e'er since matin's sang; 
She'll tell how our toom aumry's like to bear 
The hunger o' a crowd like ony fair. 
For in good sooth I wouldna' like to lay 
The kebbuc-heel upon the board the day. 

Bess. Na, keep you twa in peace ilk wise auld head. 
Nae scant this day wi' scrimpet haun' shall spread 
The board o' Gowodean ; [taking them over to the door] keek through 
the spence. 

Maud. Preserve us, Bess ; look, Gowodean ! but whence 
Cam' feast like that ? A table bent wi' cheer, 
Laid out as if some prince to share were near. 
Haggis aboon and mutton at the foot; 
White puddin's face to face wi' Lomond trout; 
Good hackum kail twice laid, baith up and down. 
And scones o' pease and barley roun' and roun'. 
My word to hear o' sic a feast might fill ; 
To see't and share't — 

Bess. Look, look ; I've tint my skill 

If yon's no him that comes to speak o' AVill. 

Maud. Where? where? 

Bess. Close by Craigallieu; huirdly, tall, 

He towers aboon the rest like ony Saul; 
See how he threads the marsh wi' step sae brisk, 
A path which even kent folk scarce can risk. 

Gow. [To Maud, who seems greathj agitated] Na, Maud, coumiand 
yoursel'; 'twill ill betide 
Wi' US this day should you be laid aside. 
Sae mony, love persuaded, yonder come 
To wish us weel and gie the welcome home, 
And a' expectin' frae us, big and wee. 
As kind a welcome as they come to gie. 

Bess. And sic they'll get. If e'er a morn had birth 
That brought our hoiise, in lapfu's, joy £ind mirth. 
That morn noo shines; and, mother, you mauu e'en 
Shine out as weel, and wi' right blythesome niein 
To gladness win the heart o' every frien'. 

jMaud. I maun and will; but few can hae the power 
To meet in calm sae wonderfu' an hour. 
And you think yon's the youth ? See at a boimd 
He jumps right owre the tarn to firmer ground. 

Gowodean ' there's something in his gait 
That draws a' frae me to him like a spate. 

1 seem nae mair mysel', but feel as though 

I lived but in the charms frae him that flow. 
Few minutes more and I, — heart, heart be still — 
Will speak to ane who's spoken to my Will. 

Gow. Is yon a cliai'! see, passin' Owseiipaii! 

Bess. A chai' ! Mair wonders, Halket's shandrydan ! 
Wha kens when last upon its wheels it ran. 

Maud. How weal you're liked and honoured, dear guidman. 

Gow. Wha's hked the maist, dear wife ? But, Bessie, see 
Wha's this, wi' pibrochs leadin', three and three. 
Their chieftain a.t their head, the clan Glengyle, 
A' turned anither leaf? Na, dinna smile; 
They mean to use their Heilan' pith, they say. 
To shield the folk they ance thought lawfu' prey. 
And if our een true coVnent wi' us keep. 
There come Tam Fell and Kirstuc Gripanthreep. 

Bess. E'en sae, as a reward he gets her haun'. 

Gow. Beward ! Aweel, nae doubt, when thinly sawn, 
Eewards maun just be taken as they come; 
If he's content, content's o' bliss the sum. 

[Addressi7iff Dame Halket as she enters] 0, mistress, do you face this 
toil again? 

Dame Halket. This time nae toil, nae toil but pleasure fain, 
Erien's auld and dear to welcome to their ain; 
And mair than that, to meet, as rumour cries, 
Wi' ane who comes to crown wi' strange surprise 
This day o' miracles, by bringin' word 
That he long lost yet lives to be restored. 

Glengyle. [As he enters] Good morrows, Gowodean, far up Glendhu ' 
On every preeze the sough of joy has flew. 
Till all Glengyle down to her own goot dame 
Like pibroch sing now. that you all have came. 
Toots yes, and here's her hand, and see I've bring 

Ta antler-deer, 'mong Lomond bucks ta king, 
Which her own dame send down ta feast to grace, 
And welcome back ta lairds to her own place. 

Gow. And you're right welcome, chieftain, for the cheer 
Is thrice a feast at whillc kind frien's appear. 
And wi' this buck o' ten and pipers tliree. 
You've brought a feast though we'd had nane to gie. 

Dame H. Is this indeed Glengyle ? 

Glen. Quite yes, goot dame. 

Dame H. Wi' sic a braw Scotch tongue ! if you're the same 
Your lair 's a miracle, for weel I min' 
When last we met you'd neither say nor sign 
Whose meanin' honest folk could ere mak' out, 
Especially if they speer'd for missin' nowt. 

Glen. Like silver shange from sporin at ta fair, 
My sasenach soon went done at anywhere. 
But now Glengyle with spade and plough has try 
To turn the heather into corn and rye, 
And finds no more for cows but what he buy; 
But spite of all the Chief may do for good 
Cattle may stray theirself up through the wood. 

Dame H^ Aye, that they may; and no sae lang since syne 
Eight took that road frae us, as bonnie kine 
As e'er gied milk to calf, and left but four 
Out o' the twel' that browsed at Halket door. 

Glen. Toots not, the clan Glengyle was not so blind 
As see eight cows when there was twelve to find. 
But always do as shentleman, and lift 
The drove all round though there's was fifty-fift. 

Dame H. Weel, we've been fortunate, and didna ken 
When robbed by rogues instead of gentlemen. 
But Maud, who's that? [pointing to the Colonel, wJw Juts just entered]. 

Maud. [Much excited] It's he ! it's he, dear frien', 
Who comes wi' news p' Will ! Oh ! Gowodean ! 
He's here at last! 

Col. [To Bess] Is he, fair maid, too bold, 
Who now reminds you of a pledge you hold? 

Bess. By Alice brought ? You're he of whom she told ? 

Col. Ev'n so. 

Bess. Too bold 1 Ah no, thrice kind to come 

On this bless'd day which brings the houseless home. 
This pledge to claim [offers Mm a ring which he declines]. Dear father, 

mother, here 
Is he at length whom we must hold so dear. 
For deeds o' love to us, and mony mae, 
For whilk we've nought but love and thanks to pay. 

Maud. 0, sir, where saw you Will? 

Col. In Germany. 

Maud. Ochon, ochon ! I fear that's far away. ~ 
But when? tell me when. 

Coii. When, did you say? 

Indeed the time's not old, a month or so. 
As this fair maid, who knows it all, can show. 

[Pointing to Alice who had Just come in.] 

Alice. [To Maud] Pdght gladly, but to quieter spot retire 
Where I can answer a' that you enquire. [I'hey go aside.] 

Dame H. [Aside to Gowodean] As on that manly form and face 
you gaze. 

And wakened iiieiiKny hastes her veil to raise, 
See you no image on her mirror shed 
Wi' likeness haith to livin' and to dead ? 

Gow. AMiat words you speak, what tumidta tlirough me run 1 
Is that my son, Dame Halket ? is't my son ? 

Dame H. Ae minute stop; Mdrat means that joyous shout? 
That cannon's roar frae auld Dunbritton's snoirt? 
That bleeze, Dumbuck, upon your highest horn 'i 
That joyant flag before so many borne ? 
Hark, Gowodean ! bend down your younger ears ; 
What say these words, what mean these choi'used cheers ? 
Hark! 



SONG. 
Meard iib the distance as sung by an advancing company of friends. 

We are come your welcome singing, 

Gowodean, with joyous strain. 
Till from hill and valley springiirg 
Echo sings our song again. 

Welcome, welcome, happy day, 
Happy every where and way. 

Winter, her approach abating. 

Let's brown autumn stay to cheer; 

Birds, whose song on spring was waiting, 
Carol as if spring were here. 
Welcome, &c. 

Welcome father, daughter, mother, 

Back again to lore and peace; 
Welcome long lost son and brother. 

Here at length your wand'rings cease. 
Welcome, &c. 

Maud. [To Alice] Your words at length wi' life gars something 
steer 
Langsyne rowed up in hope and cradled here; 
Something that noo, in love's assurance seen, 
Tak's life and form — your form, my Will ! my wean ! 
It's he! Ifeel't— 

Alice. 'Tis he indeed, dear dame. 

Your mother-heart and love's unerring flame 
Have led you right. 

Maud. [Umbracing the Colonel] Enough, it needs nae mair. 

Col. No more indeed. They who such bliss can share 
May truly say with you "it needs nae mair!" 

Gow. [Also embracing his son] My son! my son! Was e'er sic 
answer given 
Before to tears and prayers, by piteous Heaven? 

Bess. And is puir Bess, amang such showers o' bliss. 
To wait outside unworthy o' a kiss ? 

Col. [Embracing her] You wait, dear Bess ! AVhen every other 
spark 
Of light from home to trembling hope grew dark. 
It was the memory of your infant wUes 
That freed me first again from miry toils, ' 
And bent me to life's march, when, truth to say, 
I'd sooner have gone right about, away ! 

Glen. 'Deed, Cornal, I would thought we all shall claim 
To have your arms vipon us mens and dame. 

Col. What, Chief! is't you, and meet we thus in peace ? 

Glen. [Holding out his hand to the Colonel] Toots, yes, she'll 
fought no more; that work has cease; 
All man's my clan i£ he will shust be good 
And no be forcing pay, you'll understood. 

Fell. Weel, that's a Heilan road to virtue's side, 
Whilk maist wi' sma' advice are gleg to ride. 

Glen. Ah ! Tom, my lad, your summon, caption, horn. 
Which fright our own good dame at every morn. 
Was sharps like dirk. But wliy when her was owe 
That shange to Griphimsthief, you'll did not go 
To caption her? 

Fell. Weel, chieftain, you maun see 

'Twas just the fear that you might caption me. 
Which might hae led, if a' tliat's said be true, 
To mair distinction than I thought my due. 
And sae if ever I desired to cross 
Lang Glenomirk or Screwmythraple Moss, 
I'd first hae sought to learn what special kin 
My wisin had to hemp hung o'er a pin. 

LouNKiG. [To Wyse] Weel, weel, auld neighbour, isna this a tale 
Aboon the best that ane frae books could wail, 
And ends sae unco right that some in sooth 
Might guess't owre like a ballad to be truth? 
But in past years sma' wit or lair I've won, 
Wi' providences tried and stony grun, 
ISTo to hae seen that He the barn can fill, 
Though craps be scabbit baith on carse and hill. 

And at ae nick o' time, if need there -were, 
Gar Uk o' earth's four quarters send its share 
To make His gifts a' riglit to heal the sair. 

Wyse. Weel, "uick-o'-titne's" the cliiel some here can say- 
That they've been makin' trysts wi' day by day; 
But w'liat, wi' hisses proud and things in thraw, 
They might as weel tryst English frae Bonaw. 
There's neighbour Gilbert, and Tam Fell the first, 
0' ]\Ieg we darena' speak, nor yet o' Kirst ; 
And there's Kamshaly, and indeed, if kent. 
There's unco few on ony other scent j 
Our new found frien' himsel', the soldier brave 
Being just as eident at it as the lave ; 
A' fishin', iisliin', tiU they vow in spite 
That "nick-o'-time's" a trout that winna bite. 
I trow my sentence is, let all obey, 
That we o' eight make four ere close the day. 
I'll gie the laM^, the gospel's just at han'; 
To stick on stap-stanes Wailtext's no the man. 
Na, lasses, ne'er look glum the fiat's passed. 
We'll hook that eel, auld "nick-o'-time," at last. 

KiEST. Look glum wha likes, I carena to confess, 
On sic a day that will sae mony bless. 
That if — Tam, what say you? 

Tam. Is'tlefttome? 

Here frien's, who'll lend a horse ? Wailtext will trie 
Mair logic, honest man, than e'er he preached 
If ere the day anither hour has reached 
He be na' here ahint me, blythe and kind. 
As fond to tie as we're to let him bind, 

Bess. Tarn Fell, Ime rnense ! 

Kamshaly. Eide, Tarn, nor spare the beast; 

Mine- ere you mount lier, yours when wi' the priest 
You back return; and if ilk other pair, 
Who in this four-some bridal are to share, 
Feel roused, like me, wi' sic great bliss in view, 
We'll stock the Cowdens out for Kirst and you, 
Wi' owsen, gi-aith, and crap, till a' to crown 
You'll peed but draw the stool in and sit down. 

Tam. Sic offer, laird, might richer men entice. 
And sae I'm aff, het spurred, to gain the prize. 
But, Kirst, ne'er blush for't, for as I'm Tani Fell, 
The only prize I ride for is yoursel'. [Exit. 

Gow. A day sae crowned wi' marvels may ere now 
On ae roof- tree hae smiled wi' golden brow; 
But no, I'm sure, since Abr'ham's tent grew bright 
Wi' angel's visit, or since Job frae night 
0' darkest misery rose to radiant light. 

DoM. Na, Gowodean,.if to the Word you go. 
We'll turn anither leaf o't, just to show 
That there's a time to sing as weel's to sigh, 
A time for feastin' when the fast is bye; 
Sae preach nae mair, let mirth's glad voice resound ! 
For this your son was lost and now is found. 
Come! [To Maud] Granny soon to be, or I'm but blin'. 
Take this auld arm, first to the feast we'll in ; 
Here's rowth o' hunger, yonder's rowth o' fare; 
The very smell o't scents the mountain air. 
Follow the rest as best they like to pair. [Uxeimt Dominie and Maud. 

Dame H. While scene like this the soul wi' pleasure cheers. 

Ane younger feels, I vow, by twenty years; 

And if the music's good I maist can feel 

Where Halket's feet may be when comes the reel. 

Glen. Aye, music, dame. Five pipers all at twice. 
Playing together shust like paradise. 
Might make the roof himself dance off the wall. 
And eveiy pody else till they would fall. 

Wise. Music's an old accomplishment indeed; 
For Cain (they might as weel hae called him Eeed, 
For Cane and Keed's the same, and there's Jock Griffe < 

0' ony o' the twa could make a fife), 
Piped his ain infant advent wi' a skirl 
That made ilk lug on earth, twa pair, to dirl. 
And that was earth's first sang, at least it's clear. 
The first wi' ony folk but ane to hear; 
And aye since syne, as a' the leddies ken, 
That Bang's been music to enraptured men. 

Gow. Fie on him, lasses ! wi' his batchelor lair. 
If ye be worth your lugs he'll craw nae inair. 
Wi' een to melt a three years' ice away, 
And smiles to bring the dourest hearts to bay. 
You'll lose your claim to what a' airts confess 
That Patrick maids o' beauty are the dress. 
If he, in spite these charms, again run hame 
To boast o' jookin' scaithless through the flame. 
For while auld Lunnon gives us wealth and power. 
And Embrougli law in ever plenteous shower. 
And Glasgo' wares, ilk purse o' cash to wile, 
Fair Patrick gives us wives to brag the isle. 
Sae chain him till he owns that music's art 

Ne'er hands wi' sic a power the human lieait 
As when the " first-born," peerless in his charms, 
Lisps "dad!" and daddy hugs him in liis arms. 
But come ; the guests within our x:)resence wait, 
And wise folk gaun to feast are never late. 
And, Chief! if we're your pijjers five to praise, 
Let them at ance their blythest pibroch raise, 
For feast and song become a day like this 
Whilk sees our roof sae warmly theek'd wi' bliss. 



THE END. 

